Kebaikan Berhenti Merokok Dari Aspek Kesihatan

Apabila kita merokok, ribuan bahan kimia akan dilepaskan ke dalam badan anda. Hasilnya bukan sahaja merosakkan paru-paru anda, tetapi
jantung
, struktur badan dan
pelbagai masalah lain
 boleh berlaku.
Walaupun anda telah merokok selama bertahun-tahun, namun anda boleh menghentikan kesan ini dan mengembalikan manfaat kesihatan kepada badan anda bermula dari jam pertama anda berhenti merokok sehingga dekad selepas anda berhenti.
Berikut adalah beberapa kebaikan berhenti merokok jika anda bermula sekarang!

Kebaikan berhenti merokok mengikut tempoh:

20 minit

Kesan positif atau kebaikan berhenti merokok bermula 20 minit selepas rokok terakhir anda.
Tekanan darah
 dan nadi akan mula kembali ke tahap yang lebih normal. Di samping itu, serat dalam tiub
bronkial
 yang sebelum ini tidak bergerak dengan baik kerana pendedahan berterusan terhadap asap akan mula bergerak kembali. Ia bermanfaat untuk paru-paru: serat ini membantu menggerakkan bakteria dan gangguan (perengsa) keluar dari paru-paru, sekali gus membantu mengurangkan risiko jangkitan.

8 jam

Dalam tempoh 8 jam, tahap karbon monoksida anda akan kembali ke paras yang lebih normal. Karbon monoksida adalah bahan kimia yang terdapat dalam
asap rokok
 yang menggantikan zarah oksigen dalam darah, menggurangkan jumlah oksigen yang diterima oleh tisu anda.

Apabila karbon monoksida hilang, tahap oksigen anda akan meningkat kepada tahap yang lebih normal. Ini meningkatkan oksigen yang membantu menyuburkan tisu dan
saluran darah
 yang berkurangan semasa anda merokok.

24 jam

Dengan masa satu hari, anda telah menurunkan risiko serangan jantung anda. Hal ini disebabkan oleh penyempitan pembuluh darah dan arteri yang berkurang serta peningkatan kadar oksigen yang masuk ke jantung untuk meningkatkan fungsinya.

Tahap nikotin dalam aliran darah anda juga menurun kepada jumlah yang sangat kecil pada masa ini.

48 jam

Pada tempoh 48 jam, saraf yang sebelum ini rosak akan diperbaiki semula. Anda mungkin akan dapat merasakan
deria rasa
 dan deria bau yang terganggu
disebabkan merokok
 akan menjadi lebih baik berbanding sebelumnya.

72 jam

Dalam masa tiga hari selepas berhenti merokok, anda akan
bernafas
 dengan lebih mudah. Ini kerana tiub bronkial di dalam paru-paru telah mula berehat dan membuka lebih banyak lagi ruang. Ini menjadikan pertukaran udara di antara karbon dioksida dan oksigen lebih mudah. Di samping itu, keupayaan paru-paru anda, atau kemampuan paru-paru untuk mengisi udara, turut meningkat.

Satu minggu

Kejayaan untuk berhenti merokok selama seminggu adalah penting bukan sahaja untuk kesihatan anda tetapi juga satu proses permulaan anda untuk mendapat kebaikan berhenti merokok jangka masa panjang.
Perokok
 yang berjaya berhenti dalam masa seminggu, adalah sembilan kali berkemungkinan akan berjaya berhenti merokok. Sekiranya anda boleh melakukannya hingga satu minggu, anda boleh membuatnya seumur hidup.

Dua minggu

Dalam tempoh dua minggu berhenti merokok, anda mungkin mula melihat anda bukan hanya bernafas lebih mudah tetapi anda juga dapat berjalan lebih mudah. Ini adalah kesan dari peningkatan peredaran dan pengoksigenan.

Menurut fakta dari Universiti Michigan, fungsi paru-paru anda juga akan meningkat sebanyak 30 peratus, apabila ada berjaya berhenti merokok dalam masa dua minggu.

Satu bulan

Anda boleh mengalami banyak perubahan kesihatan yang berkaitan apabila anda mula berhenti merokok. Seseorang individu akan dapat merasakan peningkatan tenaga keseluruhan. Anda juga dapat melihat bahawa banyak gejala yang berkaitan dengan merokok telah menurun, seperti kesesakan sinus dan sesak nafas apabila
senaman
.

Di samping manfaat ini, serat di paru-paru yang membantu menjaga paru-paru dapat tumbuh dengan sihat. Gentian ini boleh membantu mengurangkan pembentukan lendir yang berlebihan dan melindungi daripada jangkitan bakteria.

Tiga bulan

Dalam masa tiga bulan selepas berhenti,
seorang wanita
 boleh meningkatkan kesuburannya serta mengurangkan risiko bayi itu dilahirkan dengan pra-matang.

Enam bulan

Selepas enam bulan berhenti, ramai individu menyedari bahawa mereka mampu mengatasi masalah atau isu berkaitan tekanan yang datang tanpa rasa atau keinginan mereka perlu merokok.

Mereka juga menyedari bahawa mereka kurang berkahak atau lendir. Ini kerana saluran pernafasan kurang mengalami kerengsaan tanpa pendedahan berterusan terhadap asap rokok dan bahan kimia yang terkandung dalam rokok.

Satu tahun

Selepas setahun berhenti merokok, paru-paru anda akan mengalami peningkatan kesihatan dramatik dari segi keupayaan dan fungsi. Anda akan menyedari betapa mudahnya anda bernafas apabila anda melakukan aktiviti atau pergerakan fizikal dan batuk yang berkurangan berbanding ketika anda merokok.

Di samping manfaat kesihatan ini, anda akan menyimpan sejumlah wang yang mungkin tidak anda sangka. Harga rokok adalah mahal. Jika anda merokok satu kotak rokok sehari, anda akan menyimpan ribuan ringgit dalam masa setahun, cubalah.

Tiga tahun

Dalam masa tiga tahun, risiko serangan jantung telah menurun seperti orang yang tidak merokok.

Merokok bukan sahaja mengehadkan aliran oksigen ke jantung, ia juga merosakkan lapisan arteri. Kesannya tisu lemak mula terbina, menjadikan seseorang individu itu lebih berkemungkinan akan
mengalami serangan jantung
 atau angin ahmar. Berhenti merokok boleh membantu menterbalikkan kesan ini dan memberikan hati yang lebih sihat pada tahun-tahun akan datang.

Lima tahun

Menurut University North Carolina, lima tahun selepas anda berhenti merokok, risiko kematian anda yang disebabkan kanser paru-paru akan menurun sebanyak separuh berbanding ketika anda merokok. Banyak bukan?

15 tahun

Selepas 15 tahun, risiko serangan jantung dan strok anda telah menurun sama dengan orang yang tidak pernah merokok sebelum ini. Keupayaan untuk berhenti merokok selama 15 tahun merupakan tonggak penting untuk kesihatan dan keseluruhan kesejahteraan anda.

Mulakan sekarang

Dengan begitu banyak kebaikan berhenti merokok, ia mungkin sudah tiba masanya untuk anda cuba berhenti sekarang. Jika anda berniat untuk berhenti merokok, annda boleh mulakan dengan membuat pelan menggunakan sumber dari Klinik Berhenti Merokok berhampiran dengan anda.

Anda boleh mendapatkan bantuan doktor, keluarga dan rakan anda untuk menyokong anda dalam usaha anda menjalani gaya hidup yang lebih sihat dan bebas rokok. Pastikan untuk meraikan setiap usaha dan kejayaan kecil anda ke arah untuk berhenti merokok.


Banyak Jeragat Di Muka? Ayuh Cuba 5 Cara Tradisional Untuk Hilangkan Jeragat, Selamat!

Runsing dengan masalah jeragat? Jangan risau, sebenarnya ada cara hilangkan jeragat secara tradisional, terutamanya yang berada di kawasan muka dan bahu.

Namun, sebelum kita bercerita lebih lanjut mengenai cara hilangkan jeragat secara tradisional, mari kenali terlebih dahulu apakah maksud jeragat dan bagaimana ia terbentuk pada kulit wajah.

Apakah maksud jeragat?

Jeragat merupakan bintik-bintik coklat pada kawasan kulit yang berlaku disebabkan pendedahan terhadap cahaya matahari.

Jeragat bukanlah sesuatu yang berbahaya, ia sebenarnya muncul disebabkan penghasilan melanin yang berlebihan.

Menurut Dr. Kiran Sethi dari New Delhi,
jeragat berbeza dengan tahi lalat.

Jeragat selalunya lebih leper dan lazim berlaku kepada individu yang mempunyai warna kulit cerah.

Malah, masalah jeragat hanyalah secara kosmetik semata-mata dan bukanlah tanda penyakit.

Jeragat mungkin berpunca daripada faktor genetik atau fizikal seperti pendedahan yang berpanjangan terhadap cahaya matahari.

Sinaran UV dari matahari boleh menyebabkan penghasilan melanin meningkat.

Sebab itulah,
jeragat selalunya muncul pada kawasan yang terdedah pada cahaya matahari
 seperti di muka, bahu dan juga tangan.

Malah, bintik gelap yang terjadi akibat jeragat juga boleh meninggalkan kesan yang lebih teruk berbanding jerawat.

Tidak hairanlah, ramai yang ingin mencari jalan untuk mengurangkan jeragat di kawasan muka.

Sebenarnya, ada beberapa tip dari dapur yang mungkin berkesan untuk menghilangkan jeragat.

Cara ini bukan sahaja senang, bahan-bahannya juga boleh didapati dengan mudah di pasar raya berdekatan!

Cara hilangkan jeragat secara tradisional

Sama seperti jerawat
, jeragat juga boleh menimbulkan masalah keyakinan diri dalam kalangan penghidapnya.

Tambah lagi, kedegilannya juga membuatkan masalah ini sukar untuk ditangani.

Walaupun ia tidak berbahaya terhadap kesihatan, bintik hitam atau coklat ini boleh membuatkan kita rasa resah dan gelisah.

Tetapi, jangan risau, di bawah, kami sediakan beberapa cara menghilangkan jeragat di muka secara tradisional
. Jom cuba!

1.

Gunakan perahan jus lemon untuk cara hilangkan jeragat secara tradisional

Jus lemon sudah lama digunakan secara tradisional untuk
merawat dan memudarkan parut jerawat.

Malah, banyak blog kecantikan, majalah dan penjagaan wajah DIY menggunakan jus lemon sebagai salah satu ‘resepi’ yang dikatakan amat berkesan untuk memudarkan jeragat.

Jus lemon mengandungi vitamin C dan asid sitrik yang sangat efektif untuk melawan masalah pigmentasi pada kulit. Ia bukan sahaja boleh memudarkan parut, jus lemon juga dapat mencerahkan wajah.

Cuba gunakan 2-3 sudu teh jus lemon dan sapukannya ke atas kawasan yang berjeragat. Biarkan selama 8 hingga 10 minit dan lakukannya 2 kali sehari untuk kesan yang terbaik.

Sebagai alternatif lain, anda juga boleh gunakan
hirisan lemon yang dicampurkan dengan madu.

2.

Sapukan aloe vera untuk hilangkan jeragat

Aloe vera merupakan satu tanaman yang dikenali dengan
manfaatnya yang pelbagai untuk kesihatan kulit
. Ia amat berkesan untuk merawat pelbagai masalah kulit seperti jerawat, ekzema dan selaran matahari.

Dalam masa yang sama, aloe vera juga boleh memastikan kulit kekal hidrat!

Anda boleh membeli gel aloe vera di kedai atau gunakan ekstraknya terus dari daun.

Aloe vera mengandungi sejenis komponen yang dikenali sebagai
Aloesin
 yang efekif
untuk melawan pigmentasi kulit
. Malah, ia telah menjadi salah satu rawatan tradisional yang digunakan secara turun-temurun untuk hilangkan jeragat.

Sapukan alor vera pada kawasan berjeragat selama 15 minit. Kemudian, basuh dengan air sejuk. Lakukannya setiap hari untuk keputusan yang terbaik.

3.

Gunakan serbuk kunyit

Penggunaan kunyit merupakan salah satu cara hilangkan jeragat secara tradisional.

Kajian menunjukkan bahawa
curcumin
 yang terkandung dalam kunyit boleh
mengurangkan penghasilan melanin pada kulit yang menyebabkan jeragat.

Campurkan 1 sudu teh serbuk kunyit bersama jus lemon. Kemudian, kacau sehingga ia membentuk sebatian yang pekat. Sapukannya pada kawasan yang diingini. Kemudian, tunggu sehingga ia kering.

Amalkan tip ini seminggu sekali.

4. Cara hilangkan jeragat secara tradisional guna t
eh hijau

Teh hijau bukan sahaja berkhasiat untuk diminum,
ia juga boleh hilangkan jeragat pada wajah!

Teh hijau mempunyai sifat antiradang yang dapat mengurangkan iritasi pada kulit. Malah, ia juga boleh mengurangkan kesan selaran cahaya dan merah pada kulit.

Tambah lagi, disebabkan sifat antiinflamasinya ini, teh hijau amat berkesan untuk merawat pelbagai masalah kulit, termasuklah jeragat.

Rendam teh hijau dalam air suam selama beberapa minit. Kemudian, gunakan beg teh tersebut dan sapukannya pada kawasan yang terjejas.

Air rendaman teh hijau tadi bolehlah diminum. Bak kata pepatah, sambil menyelam minum air!

5.

Skrub menggunakan serbuk oat untuk cara hilangkan jeragat secara tradisional

Serbuk oat bukan sahaja bermanfaat untuk dijadikan masker, ia juga merupakan salah satu cara menghilangkan jeragat di muka secara tradisional.

Cuba campurkan sesudu oat bersama yogurt, madu dan jus lemon. Kemudian, sapukan sebatian ini pada wajah anda.

Serbuk oat boleh menyerap lebihan minyak pada wajah dan membantu mengurangkan jerawat.

Malah, sifat antiradang serta kandungan antioksidannya yang tinggi juga dapat membantu merawat masalah kulit kering dan membuang sel kulit mati.

Pastikan jeragat bukan kanser!
 Antara tanda jeragat atau tahi lalat pada kulit merupakan sejenis kanser:

Asimetri:
 Kebanyakan tahi lalat yang bersifat kanser tidak simetri. Ini bermakna, saiz atau rupa bagi kedua-dua belah tahi lalat (jika anda membahagikannya kepada dua) kelihatan tidak serupa

Sempadan:
 Sempadan bagi jeragat atau tahi lalat yang sihat kebiasaannya rata manakala bagi kanser pula, ia boleh rasa kasar atau sempadannya naik menyebabkan permukaan tidak rata

Perubahan warna:
Warna tahi lalat atau jeragat tidak sama dengan yang sihat
. Perubahan ini boleh berlaku akibat proses patologi kanser

Diameter:
 Bagi tahi lalat atau jeragat yang berukuran 6 milimeter atau lebih, ia mungkin bersifat kanser


Tips Pakar untuk Mencegah Penyakit Musim Hujan

Apabila musim hujan (monsun) semakin hampir, anda tahu bahawa perjalanan bersama dengan angin dan hujan adalah jangkitan virus. Penyakit monsun yang biasa adalah malaria, sakit tekak, demam, sejuk dan cirit-birit. Berikut adalah beberapa petua pakar untuk membantu anda menikmati musim hujan bebas daripada penyakit tersebut.

Pastikan air minuman bersih

Semasa musim monsun, sumber air boleh tercemar dengan mudah menyebabkan penyakit bawaan air seperti jaundis, gastroenteritis dan cirit-birit. Untuk selamat, anda hanya perlu minum air yang direbus atau air yang bertapis (purifier).

Tidak berkongsi tuala tangan

Untuk mengelakkan jangkitan bakteria, anda perlu menggunakan tuala tangan berasingan.

Bawa sapu tangan bersama

Letakkan sapu tangan pada mulut atau hidung apabila anda batuk atau bersin. Ia bertujuan untuk mengelakkan penyebaran penyakit jika anda sudah sakit.

Elakkan gigitan nyamuk

Nyamuk dengan virus malaria cenderung mengigit pada waktu malam.
 Adalah dinasihatkan untuk menggunakan penghalau (
repellents
) dan jaring supaya anda tidak digigit.

Dapatkan rawatan perubatan awal

Sekiranya anda tidak dapat melegakan simptom yang dialami, ini bermakna anda telah mendapat virus. Berjumpa doktor secepat mungkin untuk mengelakkan komplikasi.

Perhatikan makanan anda

Makanan yang baru disediakan adalah yang paling selamat. Juga, cuba yang terbaik untuk mengelakkan makan di luar.

Jauhi/Elakkan kawasan yang sesak

Penyebaran virus lebih cenderung berlaku di tempat-tempat yang sesak. Jika anda ingin ke teater atau pameran, jadualkannya semula apabila monsun berakhir.

Beli pembersih tangan (
hand sanitizers)

Adalah penting untuk memastikan tangan anda bersih supaya anda tidak dijangkiti. Gunakannya secara kerap.

Sekiranya anda mempunyai anak, berikut adalah beberapa petua untuk melindungi anak anda:

i. Ketip kuku mereka

Kuku panjang adalah tempat yang sempurna untuk kotoran dan virus. Pastikan anda ketip kuku anak anda dengan pendek untuk mengelakkan pembiakan kuman.

ii. Pastikan anak anda berada di dalam rumah apabila hujan

Hujan boleh mengandungi bahan berbahaya, bakteria dan virus. Jangan biarkan anak anda keluar ketika hujan.

iii. Pastikan kebersihan yang baik

Kanak-kanak mungkin tidak suka mencuci tangan mereka. Sebagai ibu bapa, anda boleh menunjukkan kepada anak-anak anda bagaimana untuk membasuh tangan mereka dengan betul, dan juga memberi ganjaran untuk memotivasi mereka.

Jangkitan virus mungkin tidak menjadi masalah besar bagi orang dewasa. Walau bagaimanapun, kanak-kanak kecil lebih terdedah, dengan itu memerlukan penjagaan khas semasa musim monsun.


Siapa Kata Seks Hanya Untuk Fun, Ini 7 Manfaat Seks Dari Sudut Kesihatan!

Selalunya apabila menyebut pasal hubungan seks, pasti hanya terfikir tentang keseronokan semata-mata. Hakikatnya, ada kebaikan seks daripada sudut kesihatan yang mungkin tidak anda ketahui.

Untuk mendapatkan lebih banyak info tentang Kesihatan Seksual, sila dapatkannya
di sini.

Kebaikan Seks Terhadap Kesihatan

Bagi pasangan suami isteri, hubungan seks merupakan aspek yang penting dalam mengekalkan keharmonian rumah tangga. Tidak kurang kes perceraian yang berlaku akibat masalah di dalam bilik.

Selain mengukuhkan keintiman sesama pasangan, seks juga mempunyai kelebihan dari sudut kesihatan. Berikut kebaikan seks terhadap kesihatan yang anda perlu tahu.

1. Merendahkan tekanan darah, salah satu kebaikan seks

Kajian menunjukkan bahawa hubungan seksual secara khusus (bukan masturbasi) boleh merendahkan tekanan darah sistolik (nombor pertama dalam bacaan tekanan darah anda).

2. Meningkatkan kawalan air kencing bagi wanita

Lantai pelvis yang kuat sangat penting bagi wanita untuk mengelakkan masalah kencing tidak lawas yang menjejaskan sekitar 30 peratus wanita.

Seks yang bagus ialah seperti senaman bagi otot lantai pelvis. Apabila berlaku orgasma, otot pelvis akan mengecut dan akan menguatkannya.

3. Mengurangkan risiko serangan jantung, kebaikan seks untuk kesihatan

Di samping meningkatkan kadar degupan jantung, ia mampu mengekalkan keseimbangan kadar estrogen dan testosteron dalam darah.

Sebarang ketidakseimbangan yang berlaku boleh meningkatkan risiko penyakit seperti osteoporosis dan penyakit jantung.

Menurut kajian, mereka yang melakukan hubungan seksual dua kali seminggu mempunyai 50 peratus
risiko serangan jantung lebih rendah
 berbanding orang lain.

4. Mengurangkan risiko kanser prostat antara kebaikan seks

Lelaki yang kerap mengalami ejakulasi lebih kurang mendapat kanser prostat, menurut sebuah kajian dalam
Journal of American Medical Association
.

5. Meningkatkan kualiti tidur

Anda mungkin berasa penat dan tidur lena selepas menjalani hubungan seks. Ini disebabkan oleh hormon prolaktin yang dilepaskan selepas orgasma yang memberikan rasa tenang dan mengantuk.

6. Membantu mengawal stres

Hubungan yang intim bersama pasangan boleh membantu mengawal stres dan kebimbangan. Sentuhan dan pelukan merangsang badan untuk melepaskan hormon yang memberikan rasa gembira.

Rangsangan seksual pula merembeskan bahan kimia dalam otak yang mengaktifkan sistem ganjaran dan keseronokan.

Seks juga meningkatkan keyakinan diri serta kebahagiaan.

Baca juga:

Panduan Untuk Wanita Bangkitkan Nafsu Seks Mereka

Bagaimana Ingin Menceritakan Tentang Seks Kepada Anak Perempuan Anda

Kebaikan Seks #7. Menguatkan sistem imun

Mereka yang menjalani hubungan seksual
mempunyai lebih banyak faktor yang melindungi diri daripada jangkitan kuman.

Kajian yang dijalankan di Universiti Wilkes, Pennsylvania mendapati bahawa mereka yang melakukan seks sekali atau dua kali seminggu mengandungi kadar antibodi lebih tinggi berbanding orang lain.

Namun ia tidak cukup dengan seks semata-mata. Anda tetap perlu mengamalkan gaya hidup serta pemakanan yang betul untuk kekal sihat.


Cari Info Mengenai Diet Mediterranean? Ini Maklumat Lengkap Yang Anda Boleh Baca

Diet Mediterania merupakan antara jenis diet sihat yang banyak diamalkan di seluruh dunia. Ini disebabkan oleh pelbagai manfaat yang ditawarkan oleh diet Mediterranean ini sekiranya anda konsisten mengamalkannya.

Bagi anda yang mula berjinak-jinak dengan diet sihat, ini A-Z berkenaan diet Mediterania yang anda kena tahu.

Apakah itu diet Mediterania?

Diet Mediterranean merupakan istilah umum yang merujuk kepada jenis pemakanan tradisional penduduk di negara-negara yang bersempadan dengan Laut Mediterranean.

Tidak terdapat satu standard khusus bagi diet Mediterania memandangkan terdapat sekurang-kurangnya 16 buah negara yang bersempadan dengan laut ini.

Gaya pemakanan tradisional ini berbeza antara negara-negara kerana wujudnya perbezaan budaya, latar belakang etnik, agama, ekonomi, geografi dan pengeluaran hasil pertanian.

Walau bagaimanapun, terdapat beberapa faktor yang sama bagi diet Mediterranean ini.

Secara umumnya, diet ini mengkhususkan kepada pengambilan banyak buah-buahan, sayur-sayuran, roti dan bijirin lain, kentang, kekacang, serta biji-bijian.

Minyak zaitun pula merupakan sumber lemak utama.

Diet Mediterania juga ada mengambil produk tenusu, telur, ikan dan daging, namun dalam jumlah rendah atau sederhana sahaja.

Pro dan kontra bagi diet Mediterania

Terdapat beberapa manfaat jika anda mengamalkan diet Mediterania ini secara konsisten. Antara manfaat tersebut seperti:

#1. Menurunkan berat badan

Diet Mediterranean menyarankan anda untuk makan pelbagai jenis makanan yang kaya nutrien.

Dalam masa yang sama, diet ini juga mengehadkan pengambilan makanan yang diproses dan juga gula tambahan disebabkan jumlah kalori yang tinggi.

Oleh kerana itu, jika anda menggabungkan amalan diet Mediterranean dengan gaya hidup yang sihat, ia sememangnya dapat menggalakkan penurunan berat badan.

Satu tinjauan daripada lima buah kajian mendapati bahawa, diet Mediterranean ini mempunyai keberkesanan yang sama dengan diet popular lain untuk menurunkan berat badan.

#2. Meningkatkan kesihatan jantung

Selain itu, diet ini juga amat baik untuk kesihatan jantung.

Beberapa kajian juga telah membuktikan manfaat diet Mediterania ini terhadap kesihatan jantung.

Dalam satu kajian, diet Mediterranean yang ditambah dengan pengambilan kekacang atau minyak zaitun selama 3 bulan, boleh menyebabkan penurunan ketara kolesterol dan tahap tekanan darah sistolik.

Perlu diketahui bahawa paras kolesterol dan tekanan darah yang tinggi ialah faktor risiko bagi penyakit jantung.

#3. Melindungi daripada diabetes jenis 2

Beberapa penyelidikan juga telah mendapati bahawa diet Mediterranean dapat melindungi anda daripada risiko penyakit diabetes jenis 2.

Sebagai contoh, satu kajian yang dilakukan terhadap 418 individu menyatakan bahawa, mereka yang mengikuti diet Mediterranean ini kurang cenderung untuk menghidap diabetes jenis 2 sebanyak 52% dalam tempoh masa empat tahun.

Namun, diet ini juga mempunyai beberapa kelemahan.

Antaranya, sesetengah jenis makanan mungkin agak mahal memandangkan ia lebih cenderung kepada makanan laut sebagai sumber protein.

Selain itu, anda mungkin akan mengalami kekurangan nutrisi bagi sesetengah nutrien penting.

Memandangkan diet ini tersebar luas dalam kalangan penduduk di sekitar Laut Mediterranean, maka tidak ada panduan spesifik yang boleh diikuti.

Tambahan pula, ia mungkin mengambil masa yang agak lama jika anda mahu menurunkan berat badan melalui amalan diet Mediterania ini.

Bagaimana diet Mediterranean ini berfungsi?

Diet Mediterranean menekankan pengambilan bahan makanan yang kaya nutrien seperti buah-buahan, sayur-sayuran, lemak sihat, dan juga biji-bijian.

Walaupun ia lebih menekankan kepada tumbuh-tumbuhan, jenis makanan lain seperti daging, makanan laut, telur, dan produk tenusu juga dapat dinikmati secara sederhana.

Namun begitu, makanan yang diproses, gula tambahan, bijian yang telah diproses, dan minuman manis perlulah dielakkan.

Selain membuat perubahan pada diet, anda juga perlu melakukan aktiviti fizikal secara teratur kerana ia juga merupakan komponen yang penting dalam amalan diet Mediterranean seperti berjalan laju, berenang, berbasikal dan lain-lain.

Apakah yang boleh anda makan dalam diet ini?

Diet Mediterranean kebanyakannya terdiri daripada makanan yang berkhasiat seperti buah-buahan, sayur-sayuran, biji-bijian dan lemak sihat.

Berikut ialah beberapa jenis makanan yang disarankan untuk makan dalam diet sihat ini:

Buah:
 Epal, limau, kiwi, tembikai, pir, pic, aprikot

Sayur-sayuran:
 Bayam, brokoli, bawang, asparagus, kangkung, kentang

Legum:
 kacang buncis, kacang kuda dan kacang tanah

Bijian penuh:
 Quinoa, oat, beras perang

Kekacang:
 Kacang badam, pistachio, walnut, biji chia, kacang hazel, kacang macadamia, biji bunga matahari

Daging:
 Ayam, itik

Makanan laut:
 Salmon, tuna, ikan bilis, sardin, kerang

Telur:
 Kuning telur dan putih telur

Produk tenusu:
 Keju, yoghurt, susu

Lemak sihat:
 Minyak zaitun, avokado

Herba dan rempah:
 Oregano, thyme, rosemary, lada, kunyit, bawang putih, kayu manis, ketumbar

Minuman:
 Air kosong, kopi, teh

Berikut pula ialah makanan yang perlu dielakkan:

Daging yang diproses:
 Sosej, daging sejuk beku

Biji-bijian halus:
 Roti putih, biskut, pasta putih, nasi putih

Minuman manis:
 Jus, soda, minuman tenaga, minuman sukan

Minyak yang telah diproses:
 Minyak sayuran, minyak kacang soya, minyak kanola, minyak jagung, minyak safflower

Makanan yang diproses:
 Makanan segera, kerepek, makanan ringan

Gula tambahan:
 Ais krim, gula-gula, biskut, produk bakeri


7 Punca Sebenar Kencing Malam, Paling Tak Sangka Penyebab No. 7!

Menurut kepercayaan masyarakat orang lama, masalah punca kencing malam mungkin boleh diselesaikan
dengan hanya memakai tangkal
 yang dililit pada pinggang ketika sedang tidur. Mengarut!

Ya, ia merupakan satu keadaan yang sering berlaku dalam kalangan individu terutamanya kanak-kanak.

Ada kepercayaan yang kata ia adalah disebabkan perbuatan minum air terlalu banyak sebelum masuk tidur.

Persoalannya, apa punca dan
simptom kencing malam
 yang sebenar? Jom ikuti artikel ini untuk tahu jawapannya!

Untuk mendapatkan lebih banyak informasi tentang Urologi, anda boleh dapatkannya
di sini
.

Apa itu kencing malam?

Sebelum pergi dengan lebih mendalam lagi, wajarlah untuk kita semua tahu akan definisi sebenar keadaan yang lebih dikenali sebagai ‘mengompol’ ini terlebih dahulu.

Sesuai dengan namanya, kencing malam adalah satu keadaan di mana
individu terbuang air kecil
 secara tidak sengaja ketika sedang tidur.

Dalam bahasa saintifiknya, keadaan ini dikenali sebagai enuresis nokturnal dan jangan dikelirukan dengan satu lagi kondisi iaitu nokturia.

Untuk pengetahuan anda,
nokturia
 adalah kondisi di mana individu secara sengaja keluar dari kamar tidur untuk pergi kencing di bilik air.

Ada satu lagi kondisi yang tidak harus kalian terkeliru dengan kencing malam iaitu inkontinen desakan (UI) – berjaga pada waktu malam selepas terbangun untuk pergi kencing di tandas tapi tidak sempat sampai ke sana.

Ia boleh terjadi kepada semua orang namun
lebih kerap untuk golongan kanak-kanak berusia sekitar 12 tahun ke bawah
 dan lebih banyak berlaku kepada lelaki berbanding wanita. Kenapa?

Apa punca kencing malam?

Ramai ibu bapa yang berpesan kepada anak supaya
jangan minum air terlalu banyak
 sebelum waktu tidur untuk elak mereka terkencing di atas tilam atau katil kelak.

Ya, ini mungkin salah satu daripada punca enuresis nokturnal ekoran pundi kencing mereka terlalu penuh dengan air yang perlu dibuang ketika sedang tidur.

Pun begitu, bukan itu sahaja sebab yang ibu bapa perlu beri perhatian khusus.

Sebenarnya, terdapat beberapa lagi punca kencing malam yang lain termasuklah:

#1. Keturunan dan genetik

Sekiranya salah seorang daripada ibu bapa pernah mengalami masalah yang sama, terdapat 40% kemungkinan anaknya juga mengompol pada waktu malam.

Seandainya kedua-dua mereka pula pernah mengalaminya, peratusan itu akan meningkat ke 70%.

#2. Gangguan hormon

Terdapat satu hormon dalam tubuh badan manusia bernama antidiuretik (ADH) yang berfungsi
mengurangkan rasa ingin terkencing pada waktu malam
.

Namun dalam beberapa kes ada individu yang kekurangan ADH dalam tubuh badan sekali gus meningkatkan kemungkinan mereka untuk mengompol.

#3. Gangguan tidur

Kanak-kanak yang mengalami
gangguan tidur seperti apnea tidur obstruktif
 akan mengakibatkan mereka tidur terlalu nyenyak disertai dengkuran.

Ia kemudiannya akan menyebabkan saluran udara tersumbat dan keseimbangan kimia dalam otak terganggu lantas menjadi pencetus kencing malam.

#4. Gangguan pundi kencing atau buah pinggang

Gangguan pada organ penting untuk proses perkumuhan ini adalah penyebab individu mengalami
masalah kekerapan atau kesakitan ketika kencing
.

Selain menyebabkan kencing malam, segala penyakit pada organ seperti pundi kencing dan
buah pinggang
 akan menyebabkan masalah semasa membuang air kecil.

#5. Sembelit juga mungkin punca kencing malam

Untuk pengetahuan anda, pundi kencing dan usus besar berada sangat dekat di antara satu sama lain.

Disebabkan itu,
sembelit atau kesukaran membuang air besar
 akan membuat usus besar menekan pundi kencing lantas mengurangkan kemampuannya.

Sekiranya anak anda
mengalami sembelit
 dan mengompol serentak, adalah penting untuk ibu bapa merawat masalah sembelit itu terlebih dahulu.

#6. Ambil kafein terlalu banyak

Ibu bapa perlu tahu bahawa
 kafein adalah bahan dalam pelbagai jenis minuman yang bersifat diuretik
 – membuat individu lebih kerap terasa ingin kencing.

Oleh itu, adalah disarankan untuk ibu bapa kurangkan memberi minuman seperti kopi, teh atau soda kepada si kecil sebelum mereka masuk ke kamar tidur.

Punca kencing malam 6: Stres

Bukan orang dewasa sahaja yang terdedah kepada stres,
kanak-kanak juga sama ya
!

Antara perkara yang akan meningkatkan tekanan adalah berpindah rumah, bertukar sekolah, penceraian ibu bapa atau kematian orang tersayang.

Kencing malam pula adalah salah satu daripada kondisi yang akan terjadi akibat perkara ini.

Konklusinya, terdapat beberapa punca kencing malam yang lain selain daripada minum air terlalu banyak sebelum masuk tidur.

Sekiranya anak anda mengompol dan tiada satupun penyebab di atas yang dirasakan tepat, maka segera berjumpa doktor untuk berkonsultasi.


Markisa: Buah Kecil yang Berkhasiat untuk Kesihatan

Buah markisa kelihatan sedikit pelik, yang mana ia tumbuh pada pokok yang menjalar, boleh membungkus dirinya hampir pada mana-mana permukaan yang berpaut padanya, dan mencari matahari. Tetapi jangan biarkan penampilan buah ini menipu anda. Ini kerana ia dimakan secara meluas di seluruh negara.

Terdapat lebih daripada 500 jenis buah ini, dengan penampilan yang berbeza-beza. Dari segi warna, ia biasanya berwarna kuning atau gelap dan bentuknya kelihatan agak seperti limau gedang. Di dalamnya mempunyai isi yang penuh dan pejal, berair dan banyak benih. Buah ini sentiasa diperah untuk jus, anda akan sering melihat ia ditambah kepada jus lain untuk meningkatkan rasa dan menambah rasa eksotik.

Buah ini adalah pokok tropikal berbunga yang tumbuh di iklim panas termasuk Amerika Selatan, Australia, Afrika Selatan, dan India. Di dalam buah yang berkulit keras ini mengandungi pulpa lembut dan banyak biji. Kebiasaannya orang memakan biji dan pulpa, menjadikannya jus atau menambahkannya kepada jus lain.

Variasi Buah Markisa

Buah ini juga adalah buah beberapa tumbuhan dalam keluarga Passiflora. Buah ini boleh dibahagikan kepada tiga jenis utama:

Buah markisa ungu (buah-buahan Passiflora edulis Sims)

Ia adalah yang paling penting dalam industri jus buah dan tahap tertentu dalam eksport segar. Buahnya bulat atau bujur, 4-6 cm diameter dan berubah warna dari hijau ke ungu gelap, apabila masak.

Buah markisa kuning (Passiflora edulis f. flavicarpa Deg.)

Ia lebih kuat dan lebih baik digunakan di tanah rendah tropikal daripada buah markisa ungu. Pulpanya sangat aromatik tetapi agak berasid. Purata buah sedikit lebih besar daripada ungu dan bertukar dari hijau menjadi kuning apabila matang atau masak.

Granadilla gergasi (Passiflora quadrangularis L.)

Ia memerlukan iklim tropikal dan tumbuh dengan baik. Ia tumbuh hingga 30 m panjang dan buah bertukar dari hijau ke kuning apabila matang. Buah ini dimakan segar dan penampilannya menyerupai sumsum sayur.

Lain-lain jenis buah markisa adalah:

Sweet Passion or Sweet granadilla (Passiflora ligularis)

Banana Passion (
Passiflora mollissima
)

Buah Markisa Tinggi Nutrisi

Buah markisa adalah sumber nutrien yang baik, terutama serat, vitamin C, dan provitamin A. Sebiji buah markisa ungu (18 gram) mengandungi:

Kalori: 17

Serat: 2 gram

Vitamin C: 9% daripada Nilai Harian (DV)

Vitamin A: 8% daripada DV

Besi: 2% daripada DV

Potassium: 2% daripada DV

Walaupun nilai ini mungkin boleh menjadi berbeza, ingat bahawa ini adalah nilai-nilai untuk satu buah kecil yang mempunyai hanya 17 kalori. Kalori adalah sumber serat yang baik, vitamin C, dan vitamin A. Ia juga kaya dengan sebatian tumbuhan yang bermanfaat, termasuk karotenoid dan polifenol.

Malah, satu kajian mendapati bahawa buah markisa lebih kaya dengan polifenol daripada buah-buahan tropika yang lain, termasuk pisang, laici, mangga, betik, dan nanas. Selain itu, buah markisa menawarkan sedikit zat besi.

Tubuh anda biasanya tidak menyerap zat besi daripada tumbuh-tumbuhan dengan baik. Walau bagaimanapun, zat besi dalam buah ini kaya dengan vitamin C, yang dikenali untuk meningkatkan penyerapan zat besi.

Fakta Menarik

Secara botanikal, buah markisa adalah sejenis beri.

Biji buah ini boleh dimakan dan ia berkhasiat.

Buah ini adalah makanan ringan kalori yang sangat baik. Satu hidangan buah ini hanya mempunyai 17 kalori.

Terdapat lebih daripada 200 spesies tumbuhan markisa di Amazon.

Buah yang mempunyai kulit sedikit berkedut sebenarnya adalah yang paling manis.

Minyak yang diekstrak daripada biji buah ini adalah baik untuk sakit otot.

Pisau dan sudu adalah semua yang anda perlukan untuk membuka dan mengeluarkan kebaikan di dalam buah ini.

Cara Makan Buah Markisa

Buah ini adalah tinggi serat dan vitamin C. Ia mempunyai rasa halus yang menjadikannya hebat untuk dimakan biasa, ditambah di dalam salad atau dicampurkan dengan buah-buahan lain. Untuk rasa dan tekstur yang terbaik, pilih buah yang masak hingga matang.

Berikut cara makan buah markisa:

Pastikan anda membeli buah ini dalam keadaan kulitnya yang licin, bebas daripada perubahan warna dan lebam. Kulit berkedut menunjukkan bahawa buahnya lebih tua, tetapi ia masih boleh dimakan.

Pilih buah dengan warna kuning, oren atau ungu yang segar. Hijau menunjukkan bahawa buah ini belum cukup masak untuk makan, dan bintik-bintik hijau pada kulit biasanya bermaksud bahawa buahnya akan kurang manis dan berair.

Potong buah ini dengan separuh pisau tajam dan keluarkan buah dan biji dengan sudu. Biji-bijiannya rangup dan boleh dimakan, tetapi membran yang memisahkan benih dari kulitnya sangat halus. Anda mungkin mahu memercikkan gula ke atas membran sebelum memakannya.

Campurkan biji dan pulpa buah ini dengan buah-buahan dan sayur-sayuran lain, seperti lobak, oren, jambu dan lemon, dalam pengisar. Masukkan epal atau jus buah lain sehingga anda mencapai konsistensi yang diinginkan, kisar lagi, dan kemudian masukkan campuran tersebut.

Panaskan buah ini jika anda ingin memakan suam. Panaskan benih dan pulpa ke dalam periuk kecil dan panaskannya perlahan-lahan ke atas api yang rendah selama beberapa minit. Campurkannya dengan krim dan gula apabila dipanaskan dan sediakan dalam mangkuk.

Gunakan jus buah ini sebagai pengganti jus lemon semasa membakar (
baking
). Kedua-dua jus berfungsi dengan baik dengan makanan yang sama, tetapi buah markisa ini akan menambahkan sedikit variasi kepada makanan anda.

Hidangkan buah markisa lenyek atau dihiris dengan salad atau aiskrim, atau potong dan tambahkannya kepada yogurt.

Tambah buah ini untuk sos apabila memasak ikan dan daging. Gunakan jus atau lenyek buah dan letakkannya di atas hidangan utama anda.

Tip tambahan:

Sekiranya anda ingin mengeluarkan biji kecil dari buah markisa, lakukan dengan menekan buah-buahan. Panaskan buah selama 30 saat sebelum melakukannya kerana ini mungkin bermanfaat, dan bijinya lebih mudah dikeluarkan dari pulpa apabila panas.

Khasiat Buah Markisa

Buah markisa adalah buah yang menarik dan misteri. Ia mempunyai sejumlah manfaat kesihatan dan perubatan yang mengejutkan bagi para pencinta buah yang memilih untuk memasukkannya ke dalam diet mereka. Berikut adalah beberapa manfaat buah markisa:

Kaya dengan antioksidan

Antioksidan melindungi tubuh anda dari radikal bebas, yang merupakan molekul yang tidak stabil yang boleh merosakkan sel-sel anda apabila ia berada dalam jumlah besar. Buah ini mengandungi banyak antioksidan. Khususnya, ia kaya dengan vitamin C, beta karoten, dan polifenol.

Polifenol adalah sebatian tumbuhan yang mempunyai pelbagai kesan antioksidan dan antiradang. Ini bermakna ia boleh mengurangkan risiko keradangan kronik dan keadaan seperti penyakit jantung.

Vitamin C adalah antioksidan penting yang perlu diambil dari diet anda. Ia menyokong sistem imun dan penuaan yang sihat.

Beta karoten juga antioksidan penting. Tubuh menukarkannya menjadi vitamin A, yang penting untuk mengekalkan penglihatan yang baik.

Diet yang kaya dengan beta karotena berasaskan tumbuhan telah dikaitkan dengan risiko yang lebih rendah dari beberapa jenis kanser, termasuk prostat, kolon, perut, dan payudara.

Biji buah markisa kaya dengan piceatannol, polifenol yang dapat meningkatkan kepekaan insulin pada lelaki dengan berat badan yang berlebihan, berpotensi mengurangkan risiko diabetes jenis 2 apabila diambil sebagai suplemen.

Sumber serat makanan yang baik

Menurut satu kajian yang diterbitkan dalam
Journal of Agricultural and Food Chemistry
, buah ini adalah sumber yang sangat kaya dengan serat. Secawan buah ini memberikan tubuh manusia dengan kira-kira 98 peratus daripada keperluan hariannya. Sebiji buah ini menyediakan kira-kira 2 gram serat, cukup banyak untuk buah yang kecil ini. Serat adalah penting untuk memastikan usus anda sihat dan mencegah sembelit, namun kebanyakan orang tidak memakannya dengan cukup.

Serat adalah komponen penting dalam diet sihat kerana ia adalah bahan yang memudahkan penghadaman makanan yang sihat, dan peraturan pergerakan usus. Serat yang larut membantu memperlahankan pencernaan makanan anda, yang dapat mencegah kenaikan gula dalam darah. Diet yang tinggi serat juga dikaitkan dengan risiko penyakit yang lebih rendah, termasuk penyakit jantung, diabetes, dan obesiti.

Meningkatkan imuniti

Satu kajian oleh penyelidik utama Dr. Stephen Talcott dari University of Florida, Jabatan Sains Makanan dan Pemakanan Manusia menunjukkan bahawa buah markisa mempunyai sejumlah besar antioksidan, yang membantu meningkatkan imuniti badan.

Sejak zaman dahulu, ia dipercayai bahawa buah ini telah ditanam dan dinikmati kerana ia memberikan rangsangan kepada sistem imun. Walau bagaimanapun, tidak diketahui oleh kebanyakan orang sehingga zaman moden ini bahawa kekayaan imunisasi ini disebabkan oleh kehadiran vitamin C, karotena, dan cryptoxanthin.

Sebenarnya, hidangan buah ini (100 gram) memberikan kira-kira 30 mg vitamin C. Kebanyakan vitamin yang terdapat dalam buah ini bertindak sebagai antioksidan, yang membuang radikal bebas dari badan dan meneutralkannya sebelum mereka boleh membahayakan sistem organ. Adalah dipercayai bahawa diet yang kaya dengan antioksidan membantu dalam pencegahan dan pengurangan keadaan kesihatan seperti kanser, penyakit jantung, atau penuaan. Tambahan pula, vitamin C merangsang aktiviti sel darah putih dan seluruh sistem pertahanan imun, dengan itu melindungi dari penyakit umum dan penyakit serius pada masa yang sama.

Potensi antikarsinogenik

Buah ini juga dianggap sebagai sumber yang kuat untuk meningkatkan aktiviti antikarsinogen dalam tubuh. Antioksidan dalam buah semangat terutamanya menghilangkan radikal bebas, yang dikenal dengan mutasi DNA sel-sel yang sihat ke dalam kanser. Menurut
 Journal Food

Research International,
 buah ini juga mengandungi vitamin C, flavonoid, dan sebatian fenolik, yang semuanya dikaitkan dengan sifat antikanser.

Kaya dengan Vitamin A

Vitamin A dikaitkan dengan manfaat kesihatan mata, termasuk pencegahan degenerasi makula, katarak, dan rabun malam. Tambahan lagi, kandungan antioksidan tinggi buah ini membantu mengurangkan kedutan, dan menggalakkan fungsi membran yang betul sepanjang tubuh, termasuk kulit, untuk mengekalkan hidrasi dan bersinar!

Mengurangkan tekanan darah

Jika anda makan satu hidangan buah ini setiap hari, anda boleh memenuhi satu perempat daripada keperluan potasium anda. Potasium adalah mineral penting dalam tubuh manusia untuk beberapa sebab, salah satunya adalah peranannya sebagai vasodilator, menurut laporan oleh Dr. Robert Brace, pengarang “
Fetal dan Neonatal Body Fluids
“. Ia melegakan ketegangan saluran darah dan menggalakkan peningkatan aliran darah. Ini mengurangkan ketegangan pada jantung dan meningkatkan kesihatan kardiovaskular keseluruhan.

Tambahan pula, potasium diperlukan untuk mengekalkan keseimbangan cecair yang sesuai sel-sel tubuh. Pergerakan antara membran sering kali hanya dibenarkan melalui saluran potasium yang dikawal selia, jadi jumlah mineral ini adalah sangat penting. Pastikan anda mengambil buah ini ke dalam makan tengah hari anda sekali-sekala untuk memastikan jantung anda sihat dan sel anda berfungsi pada tahap yang optimum!

Indeks glisemik rendah

Buah markisa adalah buah tropika yang mempunyai nilai indeks glisemik rendah (GI). Ini bermakna ia tidak menyebabkan peningkatan gula dalam darah selepas makan, menjadikannya pilihan yang baik untuk pesakit diabetes. Kebanyakan buah mempunyai GI yang rendah, walau bagaimanapun, Persatuan Diabetes Amerika memberi amaran bahawa melon dan nanas mempunyai GI yang tinggi.

Meningkatkan kesihatan tulang

Buah markisa adalah sumber kaya mineral termasuk zat besi,
copper
, magnesium, dan fosforus. Ia adalah buah yang sangat penting untuk meningkatkan kepadatan mineral dan kekuatan tulang. Kebanyakan mineral ini memainkan peranan yang penting dalam mencipta bahan tambahan tulang, memperkuat bahan tulang yang ada, dan mempercepatkan pembaikan. Ini boleh menjadi cara untuk mencegah atau mengurangkan simptom osteoporosis, kesakitan dan keradangan yang berlaku apabila tulang merosot dengan usia dan aktiviti.

Mengurangkan insomnia

Satu sebatian yang sering diabaikan dalam buah ini adalah alkaloid ubat (Harman) yang berfungsi sebagai sedatif. Sebatian buah ini telah disambungkan, kebanyakannya dalam perubatan dengan pengurangan kegelisahan, insomnia, dan gangguan yang saraf, yang dapat menghalang anda daripada tidur malam yang baik. Jadi, daripada segelas susu hangat, cuba dapatkan hirisan buah markisa untuk tidur yang lebih baik.

Melegakan keadaan pernafasan

Satu kajian dalam jurnal
Nutritional Research
 menunjukkan bahawa kombinasi pelbagai ekstrak dari kulit buah markisa ungu menghasilkan campuran baru bioflavonoid. Campuran ini mempunyai kesan ekspektoran, sedatif, dan menenangkan pada sistem pernafasan. Ia telah berhubung positif kepada pengurangan serangan asma, berdehit, dan batuk kokol. Seterusnya jika seseorang dalam keluarga anda mula batuk, potong sedikit kulit buah ini kerana ia boleh dijadikan sebagai rawatan alternatif untuk mengurangkan simptom ini.

Kesan Sampingan

Buah markisa selamat dan diterima dengan baik oleh seseorang. Bagaimanapun, beberapa individu telah melaporkan tindak balas ringan selepas memakannya disebabkan oleh tindak balas tidak toleran atau alergi. Berikut beberapa kesan sampingan yang berlaku:

Ketidakselesaan perut

Mual atau muntah

Ruam kulit (melampau)

Kemerahan atau keradangan

Selain itu, jika anda mengambil buah ini secara berlebihan (dalam kuantiti yang banyak), langkah berjaga-jaga perlu diambil bagi mereka dengan keadaan khas.

Makan terlalu banyak buah ini boleh menyebabkan rasa mengantuk.

Ia juga boleh meningkatkan kesan antikoagulan yang membantu mencairkan darah. Oleh itu, tidak disyorkan untuk mengambil aspirin bersama-sama dengan buah ini kecuali jika dinasihatkan oleh doktor anda.

Bagi mereka yang palpitasi hati, anda tidak boleh makan buah markisa.
Arrhythmia
dan
muscle contraction exception
adalah beberapa kesan sampingan yang serius terhadap buah ini. Irama jantung yang tidak normal akan meningkatkan risiko serangan jantung, angin ahmar dan tekanan darah tinggi.

Bagi kebanyakan orang, buah ini selamat dimakan. Walau bagaimanapun, sesetengah orang mungkin mempunyai alahan terhadap buahnya. Jika anda mengalami sebarang simptom selepas memakan buah ini, berjumpa doktor untuk diagnosis reaksi.

Baca juga:

Timun: Kulitnya Perlu Dimakan atau Dibuang?

Peria Katak: Adakah Bermanfaat Untuk Pesakit Diabetes?

Petai: Sayuran Hutan yang Kaya Nutrisi


Anda Alami Kitaran Haid Tidak Teratur? Ini 14 Kondisi Yang Boleh Dikenal Pasti!

Tempoh haid normal wanita adalah 28 hari, tetapi ia mungkin berbeza bagi setiap individu. Haid anda mungkin datang lebih awal atau lewat, bergantung pada beberapa faktor.

Period yang tidak teratur terjadi apabila tempoh kitaran melebihi 35 hari
, atau jika jangka masanya berubah-ubah.

Kitaran haid tidak teratur, juga digelar oligomenorea, berlaku apabila terdapat perubahan dalam kaedah kontrasepsi, ketidakseimbangan hormon, menopaus, dan banyak lagi faktor lain.

Ikuti kupasan ini untuk fahami punca-punca di sebalik perubahan tempoh haid dengan lebih mendalam!

Untuk mendapatkan lebih banyak info tentang Kesihatan Wanita, sila dapatkannya
di sini.

Kitaran haid tidak teratur, apa puncanya?

#1 Kehamilan

Kehamilan boleh menyebabkan tempoh haid terjejas atau bermasalah. Antara simptom awal kehamilan termasuk:

Rasa loya

Sensitif terhadap bau

Keletihan

Kesemutan pada payudara

Mabuk pagi (morning sickness)

Sekiranya anda sedang hamil dan alami rasa sakit menyucuk di pelvis atau perut, lebih dari beberapa minit, segera temui doktor untuk menolak risiko kehamilan ektopik atau keguguran.

#2 Pencegah kehamilan hormon

Pil pencegah kehamilan dan alat intrauterin yang mengandungi hormon (IUD) boleh menyebabkan pendarahan haid tidak teratur.

Selain itu, pil perancang berupaya menyebabkan
spotting
 antara haid dan mengakibatkan pendarahan yang lebih ringan.

#3 Penyusuan bayi

Prolaktin, hormon yang bertanggungjawab dalam penghasilan susu ibu.

Prolaktin juga mengurangkan hormon reproduktif, lantas menghasilkan pendarahan haid yang sangat ringan atau tidak ketika menyusu.

Usah risau, haid pastinya akan kembali normal sejurus anda berhenti menyusu!

#4 Perimenopause

Perimenopause adalah
1 fasa peralihan sebelum wanita memasuki peringkat menopaus.
 Ia biasanya bermula pada usia 40-an, namun boleh berlaku lebih awal.

Anda mungkin akan mengalami gejala yang berlangsung selama 4 hingga 8 tahun, bermula dengan perubahan pada kitaran haid.

Turun naik tahap estrogen pada fasa ini juga boleh menyebabkan tempoh haid berubah-ubah, menjadi lebih lama atau pendek.

Antara tanda perimenopause lain merangkumi:

Panas badan

Berpeluh malam

Perubahan mood

Sukar tidur

Kekeringan faraj

#5 Sindrom ovari polisistik  (PCOS)

Tempoh haid tidak teratur adalah tanda PCOS yang paling kerap dialami pesakit.

Sekiranya anda mempunyai PCOS, kalian mungkin berisiko
mengalami pendarahan haid yang teruk atau tidak teratur.

PCOS juga boleh menyebabkan:

Kemandulan

Bulu di muka dan badan yang berlebihan

Kenaikan berat badan atau kegemukan

#6 Masalah tiroid

Kajian pada tahun 2015 mendapati, sebanyak 44%  wanita dengan haid tidak teratur mengalami masalah tiroid.

Hipotiroidisme, atau tiroid yang tidak aktif, boleh menyebabkan tempoh haid yang lebih lama, lebih berat dan kekejangan!

Bukan itu sahaja, anda mungkin
mengalami keletihan, sensitif terhadap cuaca sejuk dan kenaikan berat badan!

Tahap hormon tiroid yang tinggi, yang dikesan dengan hipertiroidisme pula, boleh menyebabkan kitaran haid menjadi lebih pendek dan ringan.

Anda mungkin juga alami:

Penurunan berat badan yang mendadak

Kegelisahan

Jantung berdebar-debar

#7 Fibroid rahim

Fibroid adalah tumor berotot yang terbentuk pada dinding rahim.

Sebilangan besar fibroid tidak bersifat kanser dan berukuran sekecil biji epal hingga sebesar limau gedang.

Fibroid ternyata berupaya memicu masalah
haid yang sangat menyakitkan
 berserta pendarahan berat, sehingga boleh menyebabkan anemia!

Anda juga mungkin mengalami:

Sakit belakang

Sakit kaki

Sakit ketika bersama

Sakit atau tekanan pada pelvis

#8 Endometriosis

Endometriosis telah mempengaruhi 1 daripada 10 wanita yang berada dalam usia reproduktif.

Kondisi ini menyebabkan tisu yang melapisi rahim, tumbuh di luar rahim.

Endometriosis boleh menyebabkan rasa senggugut yang amat memeritkan dan mengganggu!

Ia juga boleh mengakibatkan pendarahan haid yang berat,
 lama dan pendarahan antara haid.

Simptom-simptom lain turut merangkumi:

Sakit gastrousus

Kemandulan

Pergerakan usus yang menyakitkan

Sakit semasa dan selepas persetubuhan

#9 Berat badan berlebihan

Obesiti juga diketahui berpotensi menyebabkan tempoh haid tidak teratur.

Kajian menunjukkan, berat badan berlebihan menjejaskan tahap hormon dan insulin, lantas mengganggu tempoh haid anda.

Tambahan itu, kenaikan berat badan yang mendadak juga boleh
menyebabkan haid terganggu.

Pertambahan berat badan dan haid yang tidak teratur adalah tanda biasa buat PCOS dan hipotiroidisme.

#10 Kehilangan berat badan ekstrem & gangguan makan

Penurunan berat badan yang berlebihan atau terlalu ekstrem boleh menyebabkan haid terhenti!

Ini kerana, kekurangan kalori boleh mengganggu pengeluaran hormon yang diperlukan untuk proses ovulasi.

Selain haid yang terhenti, anda juga mungkin bakal alami kelesuan, sakit kepala dan keguguran rambut.

Segera jumpa doktor sekiranya kalian:

Underweight

Kehilangan berat tanpa sebab

Mengalami gangguan makan

#11 Senaman berlebihan

Senaman yang berintensiti berat telah terbukti mengganggu hormon yang bertanggungjawab untuk kitaran haid.

Atlet dan golongan wanita yang kerap terlibat dengan senaman intensif dan aktiviti fizikal, seperti penari balet, sering
mengalami amenorea (haid terhenti).

Mengurangkan intensiti senaman dan meningkatkan jumlah kalori dapat bantu memulihkan haid semula.

#12 Tekanan/stres

Kajian menunjukkan, stres berupaya mengganggu kitaran haid dengan menjejaskan bahagian otak yang mengawal hormon kitaran menstruasi, buat sementara waktu.

Bagaimanapun, haid anda akan kembali normal setelah tekanan berkurangan atau diuruskan!

#13 Ubat-ubatan

Ubat-ubatan tertentu boleh mengganggu kitaran haid, termasuklah:

Penipis darah

Ubat tiroid

Ubat epilepsi

Antidepresan

Ubat kemoterapi

Aspirin dan ibuprofen

Terapi penggantian hormon

#14 Kanser serviks dan endometrium

Kanser serviks dan endometrium mampu memicu perubahan pada kitaran haid, bersama dengan pendarahan yang berat.

Selain pendarahan semasa atau selepas bersama,
keputihan yang abnormal juga boleh menjadi petanda barah ini.

Ingat, gejala-gejala ini selalunya berpunca daripada masalah lain. Dapatkan khidmat nasihat doktor segera.


“Hanya Pantau Anak Pakai Baju Dari Jauh”, Ini 5 Taktik Ibu Ajar Si Kecil Pakai Baju Sendiri

Ajar anak pakai baju sendiri boleh menjadi antara teknik keibubapaan yang agak sukar. Ini kerana, kebanyakan ibu bapa tidak tahu bagaimanakah hendak bermula. Lebih-lebih lagi buat mereka yang masih bertatih mendidik anak sulung dalam keluarga. Jangan khuatir, kami ada satu kisah bagaimana seorang ibu ini mengajar anaknya memakai baju sendiri. Ikuti cara ajar anak pakai baju yang dikongsikan oleh Puan Nur Liyana ini.

Untuk mendapatkan lebih banyak info berkenaan Keibubapaan, anda boleh klik
di sini
.

Nur Aisyah Husna, cepat tiru perlakuan orang lain

Pasangan Nur Liyana Syamimi dan Muhamad Shareefuddin telah dikurniakan anak perempuan yang diberi nama Nur Aisyah Husna sebagai penyeri keluarga.

 Nur Aisyah Husna merupakan kelahiran sulung daripada dua orang adik beradik.

Menurut ibunya, Nur Aisyah Husna merupakan seorang kanak-kanak yang cepat belajar kerana dia sering meniru perbuatan orang yang berada di sekelilingnya.

Lebih-lebih lagi setiap perbuatan yang dilakukan oleh baba atau ayahnya sendiri.

Kata Nur Liyana lagi, anaknya itu merupakan seorang yang mempunyai karakter ‘
strong will
’, di mana setiap apa yang dimahukannya akan diusahakan sehingga dapat.

Sebagai contoh, jika dia mahukan gula-gula, dia akan tetap cuba mendapatkannya daripada orang lain jika Nur Liyana tidak memberikannya.

Bermula daripada ajar
English
, kepada cara ajar anak pakai baju

Menariknya mengenai pengalaman Nur Liyana, kesedaran untuk mengajar anak pakai baju sendiri bukanlah daripada perancangan yang terperinci.

Sebaliknya, ia berlaku secara tidak sengaja ketika dalam proses mengajar anaknya belajar
bahasa Inggeris.

Pada awalnya, dia ingin mengajarkan
 vocabulary
 atau perkataan mengenai
anggota badan
 dalam bahasa Inggeris kepada anaknya ketika memakaikan pakaian.

Sewaktu menyarungkan baju kepada anaknya ketika masih bayi, Nur Liyana akan menyebut perkataan bahasa Inggeris sambil menunjukkan baju kepada anaknya.

Daripada aktiviti ini, lama-kelamaan anaknya sudah pandai memakai seluar sendiri ketika sudah
berumur satu tahun
.

Proses seterusnya untuk mengajar anak dengan lebih teratur juga menjadi lebih mudah.

Ini 5 cara ajar anak pakai baju sendiri yang Puan Nur Liyana lakukan

Menurut Nur Liyana, ada lima kaedah yang telah digunakan sepanjang mengajar anaknya
memakai baju sendiri.

Lihat perkongsian ibu ini di bawah:

Cara 1: Ajarkan perkataan bahasa Inggeris sejak kecil

Pada peringkat awal, Nur Liyana mengajarkan anaknya beberapa perkataan berkenaan
anggota badan
 dalam bahasa Inggeris.
Sebagai contoh, kaki, tangan, telinga dan lain-lain lagi.

Ibu bapa disarankan untuk kerap menyebutnya bagi merangsang
deria pendengaran
 anak.

Cara ajar anak pakai baju 2: Sebut satu persatu cara pakai

Sewaktu hendak memakaikan baju kepada anak, sebutkan langkah pemakaian baju satu persatu dengan lengkap.

Sebagai contoh,

“Aisyah, sekarang kita nak pakai baju. Mula-mula sarungkan di kepala dahulu, kemudian barulah di
tangan
. Dah siap pakai baju.”

Cara 3: Ajar pakai seluar secara duduk

Kebiasaannya, kanak-kanak masih mempunyai kesukaran untuk menyeimbangkan diri sewaktu berdiri. Apatah lagi jika berdiri dengan sebelah kaki.

Oleh itu, jika mahu ajarkan anak memakai seluar, lakukannya
secara duduk
 terlebih dahulu.

Sebutkan kepada anak,

“Masukkan satu kaki ke dalam seluar. Kemudian masukkan kaki kedua pula dalam seluar”.

Secara tidak langsung, kita juga telah mengajarkan anak mengenai anggota badan dan juga nombor.

Cara ajar anak pakai baju 4: Bercerita ketika pakaikan baju anak

Kaedah yang sama juga perlu dilakukan ketika memakaikan pakaian pada anak.

Pakaikan pakaian sambil menceritakannya seperti ketika mengajar
anak pakai seluar
.

Cara 5: Yakin dengan kemampuan anak

Setiap anak mempunyai kemampuan dan tahap perkembangan yang berbeza. Ada kanak-kanak yang mungkin cepat belajar, dan ada juga yang perlu mengambil sedikit masa.

Oleh itu, ibu bapa kena sentiasa percaya dan yakin dengan kemampuan anak untuk
memakai baju sendiri.

 Pada peringkat awal, ia mungkin agak sukar. Namun, lama-kelamaan anak boleh melakukannya dengan lebih pantas.

Ini kelebihan apabila amalkan cara ajar anak pakai baju

Menurut Nur Liyana, sejak anaknya sudah pandai memakai baju sendiri, ia lebih memudahkan urusan sehariannya.

Dia boleh melakukan
kerja rumah
 yang lain dan hanya memantau anak memakai baju dari jauh sahaja.

Selain itu, apabila si kecil sudah pandai memakai pakaian sendiri, ia secara tidak langsung
mendidik anak
 menjadi lebih berkeyakinan dan matang.

Anak juga sudah mengetahui pakaian manakah yang masih bersih atau sudah kotor.

Tambahan pula, anak secara tidak langsung akan mengetahui bahagian tubuh yang perlu ditutup sepanjang masa.

Anak sudah mula pandai ‘memilih’

Apabila sudah mengaplikasikan cara ajar anak pakai baju sendiri, akan wujud beberapa cabaran yang perlu ibu bapa lalui.

Berdasarkan pengalaman Nur Liyana, anaknya kini lebih pandai membuat pilihan berkenaan pakaian yang hendak dipakai.

Ia memberikan sedikit kesukaran apabila Nur Aisyah Husna ingin memakai pakaian lain ke majis perkahwinan sedangkan ibunya sendiri telah menyediakan pakaian yang bersesuaian.

Kadangkala, dia dan anaknya akan kerap ‘bergaduh’ hanya kerana ingin
memilih pakaian
.

Oleh itu, ibu bapa perlu bijak dengan memujuk dan memberitahu anak mengapa mereka perlu memakai pakaian yang bersesuaian.


Rasa Pening Sebab Darah Rendah Ketika Hamil? Tenang Ibu, 3 Ubat Ini Dapat Bantu Atasinya!

Apakah ubat tambah darah ibu mengandung yang selamat diambil jika anda disahkan mengalami anemia semasa hamil?

Umumnya, anemia boleh terjadi apabila darah tidak mempunyai
sel darah merah
 sihat mencukupi untuk membawa oksigen kepada tisu badan.

Bagi wanita berbadan dua, lebih banyak oksigen diperlukan daripada biasa kerana janin dalam kandungannya juga memerlukan oksigen ini.

Kurang
pengambilan zat besi
 menjadi antara punca badan tidak dapat menghasilkan jumlah sel darah merah tambahan yang diperlukan.

Teruskan membaca artikel ini untuk mengetahui jenis ubat tambah darah untuk ibu hamil.

Untuk mendapatkan lebih banyak info tentang Kehamilan, sila dapatkannya
di sini.

Faktor risiko alami anemia

Sebelum mengetahui apakah antara jenis ubat tambah darah ibu mengandung yang selamat diambil, ayuh kita fahami secara ringkas mengenai masalah anemia ini.

Seseorang itu cenderung untuk mengalami anemia semasa kehamilan jika:

Kehamilan kembar

Jarak antara kehamilan yang dekat

Kurang pengambilan makanan tinggi zat besi

Mengalami masalah
pendarahan haid banyak (berat)
 sebelum hamil

Sering muntah
akibat mual pagi

Baca juga:

Ubat tambah darah ibu mengandung #Fahami simptom anemia

Anemia ringan biasanya tidak menunjukkan sebarang gejala. Tetapi jika ia merupakan masalah anemia sederhana hingga teruk, simptom yang mungkin dialami adalah:

Rasa letih atau lemah yang berlebihan

Kulit pucat

Sesak nafas, jantung berdebar-debar atau
sakit dada

Rasa pening

Tangan atau/dan kaki yang sejuk

Mengidam benda yang pelik-pelik seperti kotoran, tanah liat atau
tepung jagung

Biasanya ujian darah yang merupakan rutin semasa
pemeriksaan pranatal
 dapat membantu mengesan masalah anemia. Ujian ini sering kali diadakan pada awal kehamilan dan ketika hampir dengan tarikh bersalin.

Ujian kiraan darah lengkap atau
complete blood count
(CBC) adalah alat paling biasa digunakan untuk mendiagnosis anemia.

Sekiranya didiagnosis dengan anemia, doktor mungkin menggunakan ujian darah lain untuk menilai punca atau mengenal pasti sebarang kekurangan nutrien.

Petua & ubat tambah darah ibu mengandung cegah anemia

Dalam kebanyakan kes, anemia boleh dicegah semasa kehamilan dengan pengambilan diet kaya nutrien yang sihat dan seimbang.

Berikut antara cara untuk memastikan anda mendapat vitamin dan mineral yang diperlukan bagi mengekalkan tahap sel darah merah dalam julat normal:

1. Vitamin pranatal

Vitamin ibu mengandung atau pranatal
 biasanya mengandungi kebanyakan mikronutrien yang diperlukan semasa kehamilan – zat besi dan asid folik.

Mengambil vitamin ini sekali sehari adalah cara paling mudah bagi membantu meningkatkan jumlah vitamin dan mineral penting untuk penghasilan sel darah merah mencukupi.

Sebaik-baiknya, anda disaran memulakan pengambilan vitamin ini sekurang-kurangnya 2-3 bulan sebelum mencuba untuk hamil.

Ubat tambah darah untuk ibu hamil #2. Makanan tambahan zat besi

Doktor mungkin akan mengesyorkan suplemen berasingan sebagai tambahan kepada vitamin pranatal jika anda mempunyai tahap zat besi yang rendah.

Kebiasaannya,
seorang wanita hamil
 memerlukan sekitar 27 miligram zat besi harian. Namun dos ini boleh berbeza-beza bergantung kepada jenis suplemen yang digunakan. Jadi menjadi kemestian untuk berbincang dengan doktor bagi menentukan jumlah yang diperlukan oleh anda.

Pengambilan
vitamin C
 bersama suplemen zat besi dapat membantu badan menyerap dengan lebih baik.

Sebaliknya, jika anda mengambil suplemen zat besi, elakkan pengambilan makanan tambahan kalsium pada masa yang sama. Ini kerana kalsium boleh menjejaskan keberkesanan penyerapan zat besi tubuh.

Antasid juga boleh mengganggu penyerapan zat besi. Jadi pastikan anda mengambil zat besi 2 jam sebelum atau 4 jam selepas peng
ambilan an
tasid.

Ubat tambah darah ibu mengandung #Suplemen zat besi oral

Antara jenis ubat tambah darah untuk ibu hamil adalah:

Ferrous Ammonium Citrate
 – mineral penting yang ditetapkan untuk kekurangan zat besi

Ferrous Sulfate
 – Biasanya dipreskripsi untuk
anemia kekurangan zat besi

Iron Dextran
 – dipreskripsi untuk anemia atau kekurangan zat besi

Zat besi parenteral

Jika kekurangan zat besi yang dialami teruk dan
peningkatan kadar hemoglobin
 pantas diperlukan, mineral ini boleh diberikan secara parenteral – melalui laluan intramuskular atau intravena (IV).

Cara ini juga akan dipilih jika individu dengan anemia tidak dapat bertolak ansur dengan suplemen zat besi oral kerana kesan sampingan atau keadaan malserapan (
malabsorption
) mengehadkan penyerapan zat besi dalam sal
uran gastrousus (GI).

3. Pemakanan seimbang, antara ubat tambah darah ibu mengandung

Pengambilan diet pemakanan seimbang juga merupakan antara pilihan cara bagi mendapatkan jumlah zat besi dan asid folik yang diperlukan tubuh.

Antara sumber yang baik bagi mineral penting ini adalah:

Ayam, itik

Ikan

Daging merah tanpa lemak

Kekacang

Kacang dan bijian

Sayuran berdaun gelap seperti bayam

Bijirin diperkaya

Telur

Buah-buahan
 seperti pisang dan tembikai

Zat besi daripada sumber haiwan paling mudah diserap. Jika sumber zat besi berasaskan tumbuhan, anda disaran memadankan ia dengan makanan tinggi vitamin C seperti jus oren – untuk membantu meningkatkan penyerapan.

Akhir kata

Bagi ibu hamil atau wanita yang sedang
merancang kehamilan
, pastikan anda memahami kepentingan jumlah zat besi, asid folik dan vitamin B2 yang mencukupi.

Jika terdapat sebarang pertanyaan mengenai ubat tambah darah ibu mengandung, berundinglah dengan doktor bagi mendapatkan lebih kepastian.


Apakah itu Helicopter Parenting?

Apakah itu Helicopter Parenting?

Istilah “helicopter parent” pertama kali digunakan oleh remaja yang mengatakan bahawa ibu bapa mereka diibaratkan seperti ‘terbang di atas mereka seolah-olah sebuah helikopter’ untuk melindungi anak mereka. Istilah ini lazim digunakan sehingga dimasukkan ke dalam entri kamus pada tahun 2011. Istilah yang sama seperti “lawnmower parenting”, “cosseting parent”, atau “bulldoze parenting”. Helicopter parenting merujuk kepada sekelompok golongan ibu bapa yang terlalu menumpukan perhatian terhadap anak mereka. Mereka biasanya akan berasa terlalu bertanggungjawab terhadap keadaan anak mereka terutamanya tentang kejayaan atau kegagalan anak mereka.

Siapakah yang boleh menjadi helicopter parent?

Meskipun istilah ini seringkali diguna pakai oleh pelajar sekolah menengah atau menengah atasan terhadap ibu bapa yang melakukan tugasan yang perlu dilakukan oleh anak mereka dengan sendirinya (sebagai contoh, menelefon profesor tentang keputusan yang gagal, menguruskan jadual kelas, menguruskan masa bersenam), helicopter parenting juga boleh dilihat pada sebarang usia. Semasa anak kecil, helicopter parent mungkin akan sentiasa mengikuti anak mereka, selalu bermain dengan mereka dan mengarah tingkah laku mereka, dan tidak memberikan masa untuk anak bersendirian. Semasa sekolah rendah, helicopter parenting boleh dilihat sebagai ibu bapa yang sentiasa memastikan anak tersebut mempunyai guru atau jurulatih yang tertentu, memilih rakan dan aktiviti kepada anaknya atau membantu anaknya melakukan kerja atau projek sekolah dengan berlebihan.

Mengapakah ibu bapa memayungi anak mereka?

Helicopter parenting boleh terjadi dengan pelbagai sebab. Empat sebab utama termasuklah ketakutan kepada apa yang mungkin berlaku, perasaan gelisah, terlalu membandingkan dan tekanan daripada ibu bapa yang lain.

Apakah akibat daripada helicopter parenting?

Kebanyakan helicopter parenting bermula dengan niat yang baik. Penjagaan yang baik membawa manfaat yang banyak kepada anak-anak seperti meningkatkan kasih sayang, membina keyakinan diri, dan memberi panduan dan peluang untuk membesar. Masalahnya, apabila penjagaan ini didorong oleh rasa takut dan membuat keputusan berlandaskan apa yang mungkin terjadi, ia adalah sukar kepada anak-anak untuk belajar apabila kita berada di sisinya atau memberi arahan kepada setiap langkah. Di antara keburukan helicopter parenting termasuklah:

Mengurangkan keyakinan dan jati diri anak

Mengurangkan kemahiran pengurusan anak

Meningkatkan kemurungan anak

Anak rasa terkongkong

Kemahiran hidup anak yang tidak berkembang

Bagaimanakah anda boleh mengelak daripada menjadi helicopter parent?

Jadi, bagaimana ibu bapa boleh menjaga dan menyayangi anak mereka tanpa menghalang keupayaan mereka untuk belajar kemahiran untuk hidup? Sebagai ibu bapa, kita mempunyai tugas yang sukar, dalam erti kata lain, ini bermakna membiarkan anak-anak bersusah payah, membiarkan mereka kecewa, dan apabila kegagalan berlaku, bantulah mereka menghadapinya. Anda harus biarkan anak anda melakukan tugas yang boleh dilakukan secara fizikal dan mental mengikut usia. Menyediakan tempat tidur kepada anak berusia 3 tahun bukanlah memayungi anak anda. Menyediakan tempat tidur kepada anak anda yang berusia 13 tahun adalah dikira sebagai memayungi anak anda. Sentiasa beringat untuk mencari peluang berundur setapak daripada menyelesaikan masalah anak anda akan membantu anda meningkatkan keyakinan, ketahanan yang diperlukan anak anda.


Ini 5 Manfaat Berbogel Terhadap Kesihatan, Namun Lakukan Di RUMAH Sahaja, Ya!

Ramai yang mungkin sudah tahu manfaat mandi bogel terhadap kesihatan. Namun,
 jangan hanya berhenti setakat itu
 kerana berbogel pada ketika lain juga ada kelebihan yang tersendiri.

Teruskan baca artikel ini untuk tahu dengan lebih lanjut lagi tentang kebaikan berbogel di rumah!

Untuk mendapatkan lebih banyak informasi tentang Kesihatan Umum, sila dapatkannya
di sini
.

Berbogel kena pada tempat dan masa!

Selain mandi bogel, ramai individu yang
menetapkan situasi untuk bertelanjang bulat
 cuma ketika di rumah untuk tidur dan seks. Ini adalah pilihan tepat berlandaskan budaya dan agama.

Bayangkan jika anda tidak berpakaian di luar rumah atau di khalayak ramai? Ia bukan sahaja akan memalukan diri sendiri malahan
menjatuhkan maruah dan merendahkan tertib
individu.

Tidak dinafikan mungkin wujud banyak manfaat mandi bogel dan sebagainya. Pun begitu, pilihlah tempat dan masa yang sesuai agar kesopanan serta tata susila sebagai seorang manusia normal itu dapat dipertahankan malah diperjuang dengan sebaiknya!

Usah lupa juga, negara kita sangat popular dengan gelagat orang ‘pemalu’ dan ini wajar untuk dikekalkan.
Jangan angkara trend kesihatan
, kita alpa akan budaya dan agama masing-masing.

Kenapa anda perlu lebih kerap berbogel?

Meskipun begitu, bertelanjang itu masih perlu dan boleh dilakukan ketika anda berada di rumah sama ada
seorang diri atau bersama pasangan tercinta
. Kenapa mesti rasa malu? Wujud banyak manfaat kepada lelaki dan perempuan bogel di kediaman!

#1. Manfaat jika anda mandi bogel

Logiknya, individu akan memilih untuk mandi bogel memandangkan ia adalah saat di mana anda membersihkan setiap ceruk dan celah tubuh badan termasuk kawasan yang tersembunyi.

Pilihan ini mungkin tepat kerana ia akan membenarkan individu membersihkan segenap ‘pelosok’ kulit untuk menghilangkan kotoran berupa peluh, daki dan lain-lain dengan lebih mudah.

Lebih indah lagi
jika anda mandi dengan pasangan
. Mungkin di sini akan bermula episod asmara?

#2. Kelebihan seks berbogel

Sama juga dengan aktiviti di atas tadi, seks sudah tentu adalah situasi yang memerlukan lelaki dan perempuan bogel di ranjang! Kerana jika tidak, maka ia akan membantutkan keghairahan.

Mungkin juga ada pasangan yang memilih untuk tidak menanggal pakaian sepenuhnya atas sebab tertentu. Ia tidak salah,
seks itu penuh dengan fantasi dan variasi
 yang boleh direalisasikan.

Cuma, anda mungkin kehilangan sedikit kehangatan atau kenikmatan aktiviti seksual maksimum!

#3. Kebaikan tidur berbogel

Memastikan suhu badan anda itu nyaman adalah sangat penting untuk tidur yang sihat lagi cukup. Alasannya, suhu badan yang agak rendah (sejuk) itu
akan buat individu tidur lebih mudah
.

Menurut
National Sleep Foundation
, suhu persekitaran yang terbaik untuk anda lebih selesa tidur adalah sekitar 16 darjah celcius. Namun,
 ini tertakluk kepada masing-masing
.

Dengan berbogel, anda akan dapat membantu suhu badan turun sedikit agar selesa untuk berehat!

Baca lagi artikel berkaitan:

6 Sebab Mengapa Anda Perlu Mendapatkan Tidur yang Cukup

Selalu Tak Cukup Tidur? Ini Sebab Mengapa Tidur Malam Penting Untuk Kesihatan

Sering Mengantuk Kerana Tidak Cukup Tidur? Ini Cara Nak Kira Jam Tidur Ikut Peringkat Usia

#4. Membantu menurunkan berat badan

Untuk pengetahuan anda semua, sumber utama sel lemak baik terletak di sekitar bahu dan leher. Apabila ia banyak terdedah terutama pada suhu rendah, maka ia bertambah jumlah kuantiti.

Jangan salah faham, pertambahan sel lemak baik ini akan membantu anda membunuh sel lemak jahat yang
mendorong penurunan berat badan
. Atas sebab ini, anda disyorkan untuk bertelanjang atau lebih tepat kurang pakai baju agar diri lebih kurus.

#5. Membantu meningkatkan sistem imun

Manfaat lelaki dan perempuan bogel yang terakhir adalah ia dipercayai membantu meningkatkan sistem imun. Bagaimana? Rahsianya adalah pada
pendedahan dengan sumber vitamin D
.

Jika anda belum tahu, sumber vitamin ini yang paling utama adalah cahaya matahari. Berbogel di kawasan sinaran ini (di dalam rumah) akan membantu anda meningkatkan sistem imun sekali gus mencegah segala jangkitan virus atau bakteria yang biasa.

Sesuaikan dengan budaya dan agama masing-masing

Konklusinya, memang wujud banyak manfaat mandi bogel atau bertelanjang khususnya ketika di rumah. Apa yang anda perlu beri perhatian adalah tempat dan masa untuk ia dilakukan.

Jangan menggunakan alasan untuk berbogel di luar rumah atau khalayak ramai untuk lebih sihat. Jika anda salah seorang daripada individu ini, maka mungkin anda sendiri yang bermasalah.

Patuhi segala syarat serta syarak di dalam budaya dan agama masing-masing.
Petua di atas hanya suatu perkongsian
 yang boleh membantu meningkatkan tahap kesihatan anda namun tidak perlu diikuti jika ia melanggar apa yang anda pegang dan percaya!


Memupuk Kemahiran Sosial Kanak-kanak Istimewa

Kebanyakan
kanak-kanak kelainan upaya
 kurang mempunyai kemahiran sosial yang sangat penting untuk menjalinkan hubungan antara individu.

Kanak-kanak ini cenderung mempunyai masalah berkomunikasi dengan rakan sekelas serta guru mereka.

Selain itu, mereka sering salah faham mengenai keperluan bersosial lalu gagal untuk mengawal kelakuan dan memahami akan akibat daripada perbuatan mereka sendiri.

Kanak-kanak yang mempunyai kawalan diri yang lemah selalunya akan dianggap bermasalah di sekolah.

Mereka ini kemudiannya akan ditempatkan ke dalam program khas bersama-sama mereka yang mempunyai masalah sama untuk memperbaiki kemahiran sosial mereka.

Guru dan keupayaan sosial

Dari aspek luaran,
kanak-kanak sebegini ini kelihatan normal
 dan segala salah laku mereka seringkali ditafsir sebagai ‘kenakalan.’

Terdapat banyak program tambahan yang boleh mengajar kemahiran sosial bagi membantu kanak-kanak ini mengawal kelakuan serta lebih terlibat dengan individu lain.

Bagi setiap program yang ingin dibangunkan, guru perlu menjawab setiap persoalan berikut terlebih dahulu:

Adakah program tersebut dikhaskan untuk kanak-kanak istimewa sahaja atau terbuka pada semua?

Adakah program tersebut hanya mengajar kemahiran sahaja atau turut disertakan dengan pelbagai subjek lain?

Adakah kemahiran yang diajarkan di dalam program boleh digunakan di luar program kelak?

Pertama sekali, sangat penting untuk menilai terlebih dahulu kemahiran sosial dan emosi kanak-kanak ini.

Ini dapat membantu guru merancang strategi dan bersikap lebih simpati dan empati terhadap mereka.

Kedua, guru perlu memahami dan mempelajari cara untuk menangani kelakuan kanak-kanak ini.

 Contohnya, guru boleh menggunakan bahasa atau isyarat untuk memberitahu salahlaku kanak-kanak yang mudah difahami oleh mereka.

Akhir sekali, sentiasa jadi dorongan yang terbaik buat mereka. Lontarkan pujian kepada kanak-kanak ini sekiranya mereka mula menunjukkan kemajuan.

Ini bukan sahaja dapat memberi galakan kepadanya malahan juga menunjukkan contoh yang baik kepada kanak-kanak lain.

Apabila mereka mula berasa dihargai dalam keterlibatannya di sekolah, mereka akan terdorong untuk melakukan yang lebih baik lagi.

Ibu bapa dan kemahiran sosial kanak-kanak istimewa

Ibu bapa juga boleh
membantu kanak-kanak sebegini di rumah
. Caranya, ibu bapa perlu mempelajari kemahiran yang dimiliki oleh guru mereka di sekolah.

Contohnya, ibu bapa perlu tahu tentang tatacara mengajar anak dalam konteks sosial.

Jadikan persekitaran dalam rumah sebagai kelas untuk mengajar kemahiran sosial kanak-kanak istimewa di rumah.

Ibu bapa boleh melakukannya dengan:

Mengurangkan permainan atau aktiviti yang tiada interaksi sesama individu

Merancang masa untuk anak bermain

Mencari teman untuk anak bermain

Memberi hadiah sebagai dorongan atau galakan kepada anak

Kanak-kanak istimewa yang memahami kelainan upaya mereka dan mengetahui cara mengendalikannya lebih bagus dalam membuat keputusan.

Mereka percaya bahawa mereka mampu melakukan perubahan yang positif dalam kehidupan seharian.

Mereka juga lebih selesa untuk terlibat dalam pelbagai aktiviti serta tidak takut untuk menghadapi cabaran hidup.

Kanak-kanak golongan ini
 yang mempunyai dorongan, galakan dan motivasi daripada individu di sekelilingnya akan lebih mampu untuk menempuh hidup berbanding yang tidak mempunyainya.


Bunga Keladi Beracun? Elak 7 Jenis Ini, Bahaya Untuk Anak Dan Si Comel Anda!

Tahukah anda, terdapat 7 jenis pokok bunga keladi beracun yang berbahaya tetapi kerap dijadikan pilihan sebagai
pokok hiasan
 di rumah?

Ingin tahu apakah jenis-jenis tersebut? Artikel Hello Doktor ini ada jawapannya.

Untuk mendapatkan lebih banyak info tentang Kesihatan, sila dapatkannya
di sini.

Bunga keladi beracun

Bermula daripada
musim PKP
 (Perintah Kawalan Pergerakan) lepas, semakin ramai yang berjinak-jinak dengan dunia tanaman pokok hiasan.

Tidak dinafikan, tumbuhan hiasan yang
ditanam di sekitar kawasan rumah
 adalah terapi terbaik untuk mental dan emosi.

Umumnya, terdapat pelbagai jenis pokok hiasan dan bunga yang menjadi pilihan ramai, antaranya
monstera adansonii
 dan tidak ketinggalan juga pokok keladi seperti
philodendron green marxii
.

Bahkan sehingga ada pokok keladi yang dijual pada harga ‘kayangan’ disebabkan keunikan bentuk dan warnanya, seperti pokok yang diberi nama keladi
Mickey Mouse
.

Pun begitu, bagi peminat pokok keladi, anda harus menyedari walaupun ia cantik dipandang, namun sebenarnya ia beracun dan amat berbahaya terutamanya kepada kanak-kanak serta
haiwan peliharaan
.

Tumbuhan caladium beracun

Public Health Malaysia (PHM) juga pernah membuat perkongsian menerusi Facebook mengenai racun yang terdapat pada keladi atau
caladium
 yang dikenali sebagai kalsium oksalat.

Racun kalsium oksalat ini berada pada keseluruhan bahagian tumbuhan keladi ini dan paling kuat pada daunnya.

Sumber Public Health Malaysia

Dalam hantaran tersebut, PHM turut menjelaskan bahawa bunga keladi beracun akan menjadi toksik apabila tertelan. Mereka yang mempunyai
masalah kulit sensitif
 juga boleh terjejas dengan hanya bersentuhan fizikal dengan pokok ini.

Jangan terkejut, bukan tumbuhan ini sahaja yang berbahaya dan beracun ya. Ayuh kita bongkar pokok keladi lain yang harus anda elakkan.

Jenis bunga keladi beracun

Dieffenbachia
dan
 Philodendron

Dieffenbachia
 dan
philodendron
 adalah pilihan buat mereka yang baru berjinak-jinak dalam tumbuhan hiasan kerana mudah ditanam.

Walaupun kedua-dua tumbuhan ini adalah berbeza dari segi jenis, namun
dieffenbachia
 dan
philodendron
 menyebabkan ketoksikan dengan cara yang sama. Ini kerana ia mengandungi oksalat yang boleh menyebabkan bengkak, air liur banyak terkeluar dan kesukaran bertutur jika tertelan.

Masalah bengkak, kemerahan dan kerengsaan juga boleh berlaku jika kulit atau mata terdedah kepada tumbuhan-tumbuhan ini.

English Ivy

Faedah potensi
English ivy
 atau
Hedera helix
 termasuklah dapat
membersihkan udara
, mengatasi
masalah pernafasan
 dan mempunyai sifat antiradang dan antioksidan.

Walau bagaimanapun,
english ivy
 dianggap sebagai tumbuhan bunga keladi beracun. Ia dianggap toksik kepada manusia dan haiwan.

Tumbuhan ini boleh menyebabkan bengkak, kegatalan,
kerengsaan perut
 dan mungkin loya, muntah dan cirit-birit pada manusia jika tertelan.

Bagi haiwan pula, ia boleh
menyebabkan sakit perut
, muntah, cirit-birit dan hiper-air liur pada kucing dan anjing jika tertelan.

Alocasia Xanthosoma Variegata,
antara jenis bunga keladi beracun

Anda mungkin mengenali tumbuhan ini dengan nama glamornya, pokok Mickey Mouse. Sama seperti
caladium
, setiap bahagian pokok ini juga mengandungi hablur kalsium oksalat yang kecil.

Jika mana-mana bahagian tumbuhan dikunyah ia boleh menyebabkan kerengsaan
pada bibir
, mulut, lidah dan tekak.

Walaupun jarang berlaku, loya, muntah,
cirit-birit
, dan
kesukaran menelan
 turut merupakan antara kesan sampingan selepas menelan tumbuhan dengan kristal oksalat.

Gejala yang dialami biasanya berkembang dengan cepat dan boleh bertahan sehingga setengah hari.

Peace lily

Peace lily
 atau nama botaninya
Spathiphyllum cochlearispathum
, dicirikan oleh daun lebar yang panjang dan bunga putih yang cantik.

Pokok bunga ini amat mudah dijaga, dapat bertahan dalam cahaya yang kurang serta hebat dalam menyingkirkan toksin dalaman seperti formaldehid, benzena dan juga trichloroethylene,
daripada udara
.

Namun malangnya, tumbuhan ini beracun kepada manusia dan juga haiwan peliharaan.

Ia boleh menyebabkan bengkak pada bibir, mulut dan lidah,
rasa mual
, muntah dan cirit-birit serta kesukaran menelan pada manusia.

Manakala pada haiwan peliharaan pula boleh mengakibatkan kesan terbakar dan kerengsaan teruk
pada mulut
, bibir dan lidah bersama kesukaran menelan.

Baca juga:

Snake Plant
, salah satu bunga keladi beracun

Pokok hiasan rumah ini biasanya dikenali sebagai pokok Lidah Mentua atau nama saintifiknya
Sansevieria trifasciata
. Ia boleh dikenali dengan daun berbentuk pedang malar hijau yang tumbuh tegak dan seakan daun tiruan.

Tumbuhan ini menjadi pilihan kerana mudah dijaga dan hanya memerlukan sedikit air untuk terus hidup.

Pun begitu, tumbuhan ini bersifat toksik jika termakan. Daunnya mengandungi racun yang boleh menyebabkan bengkak dan kebas pada lidah jika dimakan dalam dos yang besar.

Justeru, adalah pilihan sangat bijak untuk menjauhkan tumbuhan ini daripada kanak-kanak dan haiwan yang cenderung gemar menggigit.

Devil’s ivy

Tumbuhan
devil’s ivy
atau pokok
pothos
 ini amat mudah dibiak dan dijaga. Tetapi ia dianggap sebagai tumbuhan toksik, berbahaya dan beracun untuk manusia dan haiwan.

Daun dan batang tumbuhan ini boleh menyebabkan
kerengsaan terbakar yang teruk
 pada mulut, tekak dan perut jika tertelan.

Bagi haiwan juga boleh mengalami keadaan yang sama bersama air liur berlebihan, muntah dan kesukaran menelan.

Tiada salahnya untuk menanam pokok hiasan di dalam rumah mahupun di luar rumah. Tetapi harus pastikan ia selamat dan tidak beracun terutamanya jika di dalam rumah terdapat
anak kecil
 atau memiliki haiwan peliharaan. Berhati-hatilah.


“Dequervain's Tenosynovitis”: Sakit Pada Ibu Jari Selepas Bersalin

Apakah itu “Dequervain’s Tenosynovitis”?

“Dequervain’s Tenosynovitis’’ atau juga dikenali sebagai “mother’s thumb’’ ini merupakan satu kondisi yang menyebabkan kesakitan pada pangkal ibu jari dan pergelangan tangan. Dua tendon yang terlibat adalah
extensor pollicis brevis
 dan
abductor pollicis longus.
Tendon-teondon ini akan bersalut di dalam sarung atau terowong yang terdapat pada pergelangan tangan lalu menyebabkannya menjadi bengkak atau tebal hasil pergerakan yang berulang-ulang pada kawasan yang terlibat.

Apakah punca

“Dequervain’s Tenosynovitis”?

Sehingga kini, pakar perubatan juga tidak mengetahui punca kondisi ini berlaku. Akan tetapi, mereka menyimpulkan bahawa kemungkinan kondisi ini berlaku adalah disebabkan perkara-perkara berikut:

Kehamilan

Hentakan yang kuat pada ibu jari

Terlalu kerap bermain permainan video terutamanya yang menggunakan
joystick

Terlalu kerap bermain sukan yang menggunakan raket

Hobi seperti berkebun

Aktiviti pekerjaan yang terlalu kerap terutamanya yang menggunakan komputer/komputer riba

Kondisi seperti
rheumatoid arthritis

Apakah simptom “Dequervain’s Tenosynovitis”?

Sekiranya ia berlaku kepada anda, anda mungkin akan perasan beberapa simptom yang berikut, antaranya:

Sakit pada bahagian belakang ibu jari dan meliputi dua tendon utama

Ibu jari membengkak

Pergelangan tangan membengkak

Paling teruk, ia mungkin akan merebakkan kesakitan sehingga ke bahagian lengan. Disebabkan itu, anda disarankan untuk tidak menggerakkan kawasan yang sakit bagi mengelak ia menjadi lebih teruk.

Apakah rawatan “Dequervain’s Tenosynovitis”?

Menurut doktor, rawatan yang paling terbaik untuk merawat kondisi ini adalah rawatan fisioterapi. Pertama sekali, pakar fisio akan melakukan penilaian pada tangan anda. Kemudian mereka akan melakukan pelbagai prosedur yang boleh mambantu anda untuk meningkatkan fleksibiliti otot dan kekuatan otot. Ini bertujuan untuk membantu anda melegakan atau mengurangkan kesakitan. Antara prosedur yang boleh dilakukan adalah seperti berikut:

Rawatan ais

Elektroterapi

Senaman untuk meningkatkan fleksibiliti dan kekuatan ibu jari dan pergelangan tangan

Membalut tangan dengan plaster

Selain itu, pakar perubatan juga akan mengajar anda bagaimana untuk mengelakkan pergerakan yang berulang-ulang pada ibu jari atau pergelangan tangan atau penggunaan tenaga yang terlalu kuat dan meletakkan tangan pada kedudukan yang salah. Jika kondisi ini berlarutan menjadi lebih teruk, anda mungkin akan memerlukan pembedahan untuk membetulkan kedudukan tendon pada ibu jari dan pergelangan tangan anda.

Sila lihat pautan video berikut untuk mengetahui senaman yang boleh dilakukan untuk melegakan atau mengurangkan kesakitan yang berpunca daripada sindrom “Dequervain’s Tenosynovitis”.

sumber: saluran Youtube Healing Hands Rehabilitation, Inc

Hello Health Group
 tidak menyediakan nasihat perubatan, diagnosis, atau rawatan.


7 Makanan TERBAIK Untuk Bantu Ibu Hamil Tidur Dengan Lebih Lena!

Alamak, dah pukul 2 pagi, tapi mata masih lagi segar. Susahnya bila tak boleh tidur. Pada waktu ini, kita mesti tertanya-tanya, apa sebenarnya yang membuatkan kita mempunyai masalah tidur malam?

Sebenarnya, tidur mempunyai hubungan yang kompleks dengan aktiviti kita sepanjang hari. Tidak dinafikan, ramai yang tidak sedar bahawa
makanan yang diambil pada waktu siang boleh membuatkan kita sukar untuk tidur malam.

Tetapi, untuk wanita yang hamil, masalah tidur boleh membawa bahaya yang tersendiri. Malah, kekurangan tidur boleh mendatangkan pelbagai masalah kepada diri dan juga kandungan.

Masalah tidur malam sering dikaitkan dengan komplikasi seperti preeklampsia yang boleh menyebabkan kelahiran pramatang.

Jadi, jika anda tak boleh tidur malam, inilah masanya untuk memandang masalah ini dengan serius.

Tak boleh tidur malam? Makanan anda mungkin puncanya!

Wanita yang mengandung
selalunya akan rasa penat dan letih sepanjang hari.
 Selalunya, tidur tidak akan menjadi masalah kerana ibu yang berbadan dua ini amat mudah untuk terlelap.

Walaupun begitu, ada juga yang rasa terlalu penat hingga sukar untuk melelapkan mata, lebih-lebih lagi apabila sudah melepasi trimester pertama. Sebab itulah ramai yang sukar tidur malam!

Pada awalnya, ibu mungkin rasa penat disebabkan perubahan hormon, terutamanya hormon progesteron ketika hamil.

Dalam masa yang sama, kehamilan juga akan membuatkan tekanan darah dan kadar gula dalam darah menurun.

Namun,
selepas trimester pertama berakhir
, ibu akan rasa penat disebabkan stres pada badan.

Perut yang makin membesar dan memberat juga akan membuatkan ibu rasa letih secara fizikal. Inilah yang akan membuatkan ibu hamil susah tidur malam!

Malah, wanita yang mempunyai masalah tidur sebelum ini akan rasa lebih sukar untuk tidur ketika hamil.

Tak boleh tidur malam? Ambil 7 makanan ini!

Jika anda inginkan tidur yang lebih lena, ada beberapa makanan yang amat sesuai dan berkhasiat untuk ibu hamil:

1. Susu suam atasi masalah tak boleh tidur malam

Susu suam merupakan minuman yang amat berkhasiat
 untuk ibu hamil. Segelas susu mengandungi sejenis asid amino yang penting iaitu tryptophan.

Tryptophan boleh menambah penghasilan melatonin, satu hormon yang dapat membantu kita tidur dengan lebih nyenyak.

Untuk tidur yang lebih lena, cuba tambahkan sesudu madu ke dalam minuman anda.

2. Makan pisang untuk elak kaki kejang

Kejang kaki ketika hamil merupakan salah satu punca ibu mengandung mengalami masalah tidur malam.

Pisang mengandungi potassium
 yang dapat membantu melegakan masalah kejang kaki. Jadi, jika anda susah tidur malam disebabkan masalah ini, cuba masukkan pisang ke dalam diet anda setiap hari.

3. Bayam, murah dan berkhasiat

Bayam merupakan sayuran kegemaran rakyat Malaysia.
 Bukan sahaja ia mudah didapati, harganya juga murah dan boleh digunakan di dalam pelbagai lauk-pauk masyarakat kita.

Namun, tahukah anda bayam boleh mengurangkan stres dan melegakan kegelisahan?

Bayam mengandungi magnesium, sejenis bahan yang boleh melegakan tekanan dan membantu ibu hamil untuk tidur lebih lena.

Magnesium bukan terkandung di dalam bayam sahaja. Ia juga boleh didapati di dalam sayuran hijau yang lain.

4. Makan telur untuk tidur lebih lena

Kadar gula dalam darah yang naik turun juga boleh menjadi punca masalah tidur malam bagi ibu mengandung.

Telur merupakan satu
makanan yang kaya dengan protein
. Ia juga dapat membantu menstabilkan tekanan darah dan membuatkan ibu mengandung tidur lebih nyenyak.

Cuba makan telur rebus dengan roti bakar untuk nutrisi lengkap pada waktu pagi.

5. Teh hijau untuk masalah tak boleh tidur malam

Teh hijau merupakan minuman yang mempunyai pelbagai khasiat. Walau bagaimanapun, pastikan anda pilih teh hijau yang tidak mempunyai kafein!

Teh hijau mengandungi theanine, sejenis bahan yang mempunyai 1001 kelebihan untuk ibu mengandung. Ia dapat membantu anda untuk tidur lena di samping mengurangkan stres.

6. Ikan salmon, kaya asid lemak omega-3

Salmon merupakan makanan
super
 yang amat berkhasiat untuk ibu mengandung. Bukan sahaja ia
mengandungi asid lemak omega-3
 untuk membantu menyokong perkembangan bayi, ia juga merupakan ‘ubat’ tidur yang sangat mujarab.

Bukan itu sahaja, ikan salmon juga amat baik dimakan pada waktu malam kerana ia boleh membantu menstabilkan kadar gula dalam darah sepanjang malam.

7. Ubi kayu untuk bantu masalah pencernaan

Siapa sangka ubi kayu boleh membawa banyak manfaat kepada ibu hamil.

Mereka yang mempunyai masalah tidur boleh cuba makan ubi kayu bakar untuk mendapatkan sumber magnesium dan potassium untuk keperluan harian.

Malah, ia juga kaya dengan serat yang boleh membantu melegakan segala masalah pencernaan.

Kesimpulan

Masalah tak boleh tidur malam boleh mendatangkan pelbagai isu kesihatan kepada ibu mengandung.

Ia bukan sahaja dapat mengganggu kualiti hidup, masalah tidur juga boleh meningkatkan risiko penyakit kronik seperti diabetes jenis 2, serangan jantung, depresi dan juga peningkatan berat badan.

Menurut kajian, ibu hamil yang tidak mendapatkan tidur secukupnya pada trimester 1 dan 2 lebih berisiko untuk mengalami masalah kesihatan sewaktu menginjak ke trimester 3.

Oleh sebab itu, ibu yang mengandung perlu menjaga tidur masing-masing untuk kemaslahatan bayi dalam kandungan.

Selain itu, pastikan anda mendapatkan nasihat daripada doktor sekiranya anda mempunyai masalah tidur sebelum mengandung.


Umur Muda Tapi Sudah Ada Kedutan Wajah Macam Orang Tua? Ini 5 Cara Anda Boleh Buat!

Kedutan adalah keadaan kulit yang kehilangan
kolagen
, iaitu protein pengetatan utama yang bertanggungjawab untuk mewujudkan permukaan licin. Ini menjadikan semua orang mudah tersinggung dengan garis halus, kendur dan kekasaran yang muncul di muka.

Setiap orang akan menjalani
penuaan
 dan mengalami kedutan adalah salah satu tanda pertama penuaan. Jadi apa yang perlu anda lakukan untuk menghalangnya?

Cara berkesan elakkan kedutan wajah

#1. Jauhkan diri daripada matahari

Matahari selalu dianggap sebagai penyebab utama
kedutan. Oleh itu, anda harus mengelakkan pendedahan berlebihan yang menyebabkan kerosakan matahari pada kulit.

Sinaran UV boleh memusnahkan kolagen dan elastin yang menyokong kulit anda, mengakibatkan penuaan dengan kedutan pertama. Kedutan tersebut mungkin muncul di muka, leher, dan belakang tangan terlebih dahulu kerana umumnya ini adalah kawasan paling terdedah kepada matahari.

Selain itu, kerosakan matahari juga memberi anda risiko
kanser kulit.
 Oleh itu, anda harus melindungi diri anda daripada cahaya matahari sekerap mungkin.

Cara kurangkan kedutan wajah #2. Perhatikan kedudukan tidur anda

Tisu penghubung dan kolagen di wajah anda menjadi kurang kuat untuk menyokong pergerakan ketika anda bertambah tua.

Jika anda hanya mengekalkan kedudukan tidur yang sama
, kulit di wajah anda di sebelah yang sama akan berulang kali menekup bantal.

Ini menjadikan kulit anda tidak lancar atau menegang semula secepat seperti semasa anda masih muda. Oleh itu, untuk mengelakkan kedut wajah, anda harus menukar kedudukan tidur anda. Dan tidur terlentang biasanya yang terbaik.

#3. Makan makanan yang berwarna terang

Diet memainkan peranan untuk badan yang sihat serta kulit anda. Sekiranya anda boleh
membekalkan tubuh anda dengan antioksidan
 yang mencukupi, anda boleh memperlahankan proses penuaan dan menghalang pembentukan kedut.

Selain itu, kulit anda terdiri daripada protein, air, dan lemak. Oleh itu bekalan makanan yang sihat diperlukan untuk perkembangannya. Ini termasuklah antioksidan kuat yang terdapat dalam makanan berwarna cerah.

Buah-buahan dan sayur-sayuran, seperti raspberi, blueberry, lada merah dan bayam kaya dengan antioksidan. Ia boleh membantu kulit anda mencegah kerosakan daripada luar. Kesannya, kulit anda akan kekal anjal dan berseri lebih lama.

#4. Kekal terhidrasi

Kita semua tahu bahawa setiap orang memerlukan air yang cukup untuk kekal terhidrasi.

Perkara yang popular ini adalah cara yang berkesan untuk mengelakkan kedut. Apabila badan anda tidak mendapat air yang mencukupi, kulit anda menjadi
kering
. Dan ia boleh menyebabkan kedutan kerana kulit kering cenderung kelihatan .., yang menyebabkan garis-garis halus.

Oleh itu, jangan lupa untuk memastikan anda tetap
terhidrasi
 untuk melambatkan penampilan kedutan.

#5. Bekalan vitamin C

Apabila anda masih muda, kulit anda penuh dengan vitamin penting ini, tetapi ia secara beransur-ansur berkurang dari semasa ke semasa.

Walaupun demikian, vitamin C masih penting untuk mengekalkan kulit yang sihat dan dapat bertahan. Sekiranya anda ingin mengelakkan kedutan, bekalan
vitamin C
 diperlukan. Anda boleh melakukan ini dengan suplemen makan atau
pengelupasan
 dengan sapuan
vitamin C
 setiap pagi.

Ia boleh membantu mengekalkan keremajaan kulit anda, dan sebarang kerosakan matahari, seperti perubahan warna dan garis halus boleh diperbaiki juga.

Semakin cepat anda mula mengambil tindakan untuk menjaga kulit anda, semakin baik anda dapat mencegah kedutan. Dalam keadaan apa pun, pencegahan sentiasa lebih berkesan daripada merawat.

Sekiranya anda ingin mencuba beberapa terapi atau produk dengan bahan kontroversial, anda harus berbincang dengan ahli dermatologi


Ibu Bapa, Jom Kenali 8 Faktor UTAMA Tumbesaran Si Manja Anda Itu Terbantut!

Pernahkah anda membawa anak anda bermain di taman permainan dan mendapati bahawa saiz mereka agak berbeza berbanding kanak-kanak lain? Perbezaan saiz ini sudah pasti akan mendatangkan kebimbangan buat anda. Ikuti artikel ini untuk mengetahui faktor tumbesaran terbantut dalam kalangan kanak-kanak.

Apa faktor tumbesaran terbantut dalam kalangan kanak-kanak?

Sebenarnya, terdapat 4 pecahan utama yang perlu diambil kira untuk mengukur faktor kadar tumbesaran si manja iaitu:

Faktor persekitaran
: Kediaman, pendapatan, pekerjaan, pelajaran dan nutrisi.

Faktor biologi
: Keturunan, bangsa, jantina, kesihatan umum, kesihatan mental dan pelbagai kondisi kesihatan kanak-kanak seperti hormon.

Hubungan interpersonal
: hubungan antara anak dengan individu lain, gaya penjagaan ibu bapa dan rangkaian sosial.

Pendedahan awal
: ini merujuk kepada berapa banyak anak anda terdedah kepada stimulasi ketika awal usia mereka. Ini kebiasaannya melibatkan pelbagai pembelajaran deria seperti sentuh, bau, lihat dan dengar.

Namun, terdapat beberapa faktor tumbesaran terbantut dalam kalangan kanak-kanak, termasuklah:

#1. Keturunan

Genetik memainkan peranan yang penting
 ketika transmisi karakteristik fizikal dan sosial daripada ibu bapa kepada anak mereka.

Faktor keturunan mendatangkan impak yang besar kepada tumbesaran dan
perkembangan kanak-kanak
 dari segi kecenderungan, kepandaian, struktur tubuh badan, berat, tinggi serta warna mata dan rambut.

Saintis mendapati bahawa terdapat 7 hingga 20 gen yang akan memberi kesan kepada tumbesaran kanak-kanak. Jadi ternyatalah keturunan merupakan faktor utama yang menjejaskan tumbesaran si manja.

#2. Sosioekonomi

Kanak-kanak yang berbeza taraf sosioekonomi akan mengalami kadar tumbesaran yang berlainan. Mereka yang berada dalam keluarga yang lebih bagus taraf sosioekonomi mungkin akan mengalami kadar tumbesaran yang lebih baik berbanding yang kurang bernasib baik.

Ini mungkin disebabkan oleh fasiliti, nutrisi serta aktiviti yang lebih bagus. Sementara itu, mereka yang berada dalam keluarga yang lebih besar dengan pendapatan yang lebih sedikit pula mungkin akan mengalami tumbesaran yang kurang baik.

#3. Hormon tumbesaran kanak-kanak

Kelenjar endokrin akan merembeskan pelbagai jenis hormon ke dalam saluran darah yang mampu meningkatkan atau mengurangkan aktiviti yang berlaku dalam badan atau organ.

Setiap perubahan yang berlaku pada hormon-hormon ini akan memberi impak kepada tumbesaran dan perkembangan kanak-kanak.

Jika sesuatu jenis hormon tiada, badan tidak akan mampu untuk meneruskan proses tumbesaran dan perkembangan badan. Ini menunjukkan bahawa hormon adalah faktor yang sememangnya memberi kesan kepada tumbesaran badan.

#4. Nutrisi

Tanpa bekalan kalori dan nutrisi
 yang berterusan, badan kanak-kanak tidak akan mampu untuk membesar pada kadar yang normal.

Kebanyakan negara membangun masih berdepan masalah malnutrisi yang sangat membimbangkan bagi mereka. Penduduk di kawasan ini juga lebih cenderung mengalami kekurangan berat badan serta kurang ketinggian daripada yang sepatutnya.

Ini disebabkan oleh kekurangan nutrisi yang sangat diperlukan oleh kanak-kanak terutamanya 9 asid amino yang berlainan. Selain itu, kekurangan iodin, zink, fosforus, kalsium dan vitamin juga akan merencatkan tumbesaran kanak-kanak.

#5. Pencemaran

Pencemaran udara
 akan mendatangkan kesan negatif kepada organ pernafasan yang turut memberi kesan kepada pembantutan tumbesaran si manja.

Pencemaran ini juga akan memberi kesan kepada pelbagai kondisi kesihatan lain yang juga akan mengakibatkan kesan negatif kepada tumbesaran mereka.

Pendedahan kepada plumbum juga adalah berbahaya buat kanak-kanak kerana ia boleh masuk ke dalam badan dan merencatkan tumbesaran normal otak dan organ dalam badan mereka.

#6. Bangsa

Faktor bangsa juga akan memberi impak terhadap berat, tinggi, fitur, warna kulit serta bentuk tubuh badan sesorang individu. Ini merupakan punca mengapa setiap kanak-kanak akan mempunyai perbezaan daripada segenap aspek mengikut bangsa keturunan mereka.

#7. Tumor pituitari

Ada individu yang mempunyai tumor pituitari sejak kelahiran lagi dan ada juga yang akan mempunyainya kelak. Tumor ini akan memperlahankan tumbesaran dan perkembangan kanak-kanak.

Walau bagaimanapun, kesan tumor ini terhadap tumbesaran bergantung kepada bagaimana tumor tersebut merosakkan kelenjar.

Sebagai contoh, kondisi ‘gigantism’ mungkin boleh berlaku sekiranya tumor tersebut
merangsang hormon tumbesaran
seseorang individu.

#8. Perubatan yang akan jejaskan tumbesaran

Ada beberapa jenis ubat-ubatan yang akan menjejaskan pertumbuhan. Kajian menunjukkan kanak-kanak yang sedang mengambil Ritalin iaitu sejenis ubat untuk
merawat hiperaktif
, akan mengalami tumbesaran yang perlahan.

Kanak-kanak yang mengambil beberapa jenis ubat-ubatan mungkin akan menjadi lebih ringan dan pendek berbanding kanak-kanak seusia mereka.

Kesimpulannya, terdapat banyak faktor tumbesaran terbantut dalam kalangan kanak-kanak. Sebagai ibu bapa, sila lebih peka terhadap faktor-faktor ini ya!